open-index/open-wikipedia-markdown huggingface dataset:
ക്വീൻസ്ടൗൺ,ന്യൂസീലൻഡ്

ന്യൂസിലൻഡിന്റെ ദക്ഷിണദ്വീപിലെ ഒട്ടാഗോ പ്രവിശ്യയിലുള്ള ഒരു നഗരവും രാജ്യത്തെ പ്രധാന വിനോദസഞ്ചാരകേന്ദ്രങ്ങളിലൊന്നുമാണ് **ക്വീൻസ്ടൗൺ**.മാവോറി ഭാഷയിൽ *തഹൗന* എന്നാണ് ക്വീൻസ്ടൗൺ അറിയപ്പെടുന്നത്. ക്രൈസ്റ്റ് ചർച്ചിൽ നിന്നും 500 കിലോമീറ്റർ പടിഞ്ഞാറായി മൗണ്ട് കുക്ക് കൊടുമുടിയുടെ താഴ്വരയിലാണ് ക്വീൻസ്ടൗൺ നഗരം സ്ഥിതിചെയ്യുന്നത്.ക്വീൻസ്ടൗൺ ജില്ലയുടെ ആസ്ഥാനനഗരമാണിത്.ഇംഗ്ലീഷ് നാവികനായിരുന്ന വില്യം ഗിൽബർട്ട് റീസ് സ്ഥാപിച്ച ഈ നഗരം വാകാതിപോ തടാകത്തിന്റെ കരയിലാണ് നിലകൊള്ളുന്നത്.മഞ്ഞുമലകളും ഗ്ലേസിയറുകളും കൊടുമുടികളും ധാരാളമുള്ള ഈ ടൂറിസ്റ്റ് കേന്ദ്രത്തിൽ പ്രതിവർഷം ലക്ഷക്കണക്കിനു വിനോദസഞ്ചാരികളാണെത്തുന്നത്.2015 ജൂണിലെ കണക്കുകൾ അനുസരിച്ച് 13,150 ആളുകൾ ക്വീൻസ്ടൗണിൽ താമസിക്കുന്നു.ക്രൈസ്റ്റ്‌ചർച്ച്‍,ഡുനെഡിൻ,നെൽസൺ നഗരങ്ങളുമായി റോഡ് മാർഗ്ഗം ബന്ധപ്പെട്ടിരിക്കുന്ന ക്വീൻസ്ടൗണിൽ ഒരു രാജ്യാന്തരവിമാനത്താവളവുമുണ്ട്.ഒരു അന്താരാഷ്ട്ര ക്രിക്കറ്റ് സ്റ്റേഡിയവും നഗരത്തിൽ സ്ഥിതിചെയ്യുന്നു .
## ചിത്രശാല

## അവലംബം

## പുറത്തേക്കുള്ള കണ്ണികൾ

* Queenstown Lakes District Council
* Queenstown Lakes District Council Community Groups database
* Queenstown Tourism official site
* Queenstown Tourism's ''Queenstown Official Visitor Guide''  pdf
വർഗ്ഗം:ന്യൂസീലൻഡിലെ പട്ടണങ്ങൾ
പാണ്ടൻ പാറ്റപിടിയൻ

***പാണ്ടൻപാറ്റ പിടിയന്*** *ആംഗല ഭാഷയിൽlittle pied flycatcher*  എന്നാണു പേര്, ശാസ്ത്രീയ നാമം ' *Ficedula westermanni* എന്നും
## വിതരണം
ഇന്ത്യൻ ഉപഭൂഖണ്ഡം,തെക്കു കിഴക്കൻ ഏഷ്യ, ബംഗ്ലാദേശ്, ഭൂടാൻ, കമ്പോഡിയ, ലാവോസ്, മലയേഷ്യ, മ്യാൻമാർ, നേപ്പാൾ, വിയറ്റ്നാം,ഫിലിപ്പീൻസ്, തായ്‌ലാന്റ്എന്നിവിടങ്ങളിൽ കാണുന്നു.

## അവലംബം
ഓർക്കോൺ വാലി

തലസ്ഥാനമായ ഉലാൻബാതാറിൽ നിന്ന് ഏകദേശം 320 കിലോമീറ്റർ പടിഞ്ഞാറു മാറി മംഗോളിയയിലെ  ഓർക്കോൺ നദിയുടെ തീരത്തായി സ്ഥിതിചെയ്യുന്ന ഒരു സാംസ്കാരിക താഴ്‌വരയാണ് **ഓർക്കോൺ വാലി കൾച്ചറൽ ലാന്റ്സ്ക്കേപ്പ്  **(Mongolian: Орхоны хөндийн соёлын дурсгал). സഹസ്രാബ്ദകാലത്തോളം  നാടോടി പഴമയേയും, പാരമ്പര്യത്തേയും പ്രതിനിധാനം ചെയ്യുന്ന ഓർക്കോൺ വാലി യുനെസ്കോയുടെ, ലോക പൈതൃക പട്ടികയിൽ ഇടം നേടിയിട്ടുണ്ട്.

## പ്രാധാന്യം
left|thumb|ഓർക്കോൺ വാലിയുടെ സ്ഥാനം.
കൂറേ നൂറ്റാണ്ടുളായി ഓർക്കോൺ വാലി പൊതുകാഴ്ചയിൽ അറിയപ്പെട്ടത്, പുൽപ്രദേശങ്ങളുടെ ഗാംഭീര്യത്തിന്റെ ഉറവിടം എന്ന രീതിയിലാണ്.ബിൽഗെ ഖാൻ ഓർക്കോൺ വാലിയിൽ സ്ഥാപിച്ച കലാപരമായ കൊത്തുപണികളടങ്ങിയ എട്ടാം നൂറ്റാണ്ടിൽ ഭരിച്ചിരുന്ന ഗോക്ക്തർക്ക് ചക്രവർത്തിയുടെ ഒരു ശവക്കല്ലറയാണ്  ഇതിന്റെ ആദ്യത്തെ തെളിവായി കണക്കാക്കപ്പെടുന്നത്. ഓർക്കോൺ വാലി കൈത്താൻ ജനങ്ങളുടെ ആധിപത്യത്തിലായിരിക്കുമ്പോൾ ഈ കല്ലറ മറ്റ് മൂന്ന് ഭാഷകളിലേക്കും എഴുതപ്പെട്ടു.

*ആക്സിസ് മണ്ടിയെ* പോലെ  ഈ പ്രദേശത്തെ പർവതങ്ങൾ ടാൻഗ്രിസത്തിലെ  വിശുദ്ധതയെ പ്രതിനിധാനം ചെയ്യുന്നു, കാഗൻസിന്റെയും, ബെയ്സിന്റേയും പൂർവ്വികരുടെ ജീവൻ  അലഞ്ഞു നടക്കുന്ന ഇടമായ  *ഒട്ടുക്കെനാണ്   *വിശുദ്ധതയിൽ പ്രാധാന്യമർഹിക്കുന്നത്.കൂടാതെ *കട്ട്* എന്ന് പറയുന്ന ഒരു സൈന്യം ജനനമെടുത്തത് ഇവിടെ നിന്നാണ് എന്നും വിശ്വസിക്കപ്പെടുന്നു. ടർക്കിക് ഗോത്രത്തിന്റെ ഭരണം കാഗൻസിനാണ് എന്ന് വാക്കുകൊടുത്തിട്ടാണ് അവർ ജനനമെടുക്കുന്നത്.

ആരാണോ ഈ വാലിയുടെ അധിപനാകുന്നത് അവർക്ക് സ്വർഗ്ഗത്തിൽവച്ച് ടർക്കസ്സിന്റെ നേതാവായി പരിഗണിക്കുകയും പിരിഞ്ഞുപോയ ഗോത്രങ്ങളെ ഒരുമിപ്പിക്കുകയും ചെയ്യുമെന്നാണ് വിശ്വാസം.ചരിത്രപരമായി എല്ലാ ടർക്കിക്ക് തലസ്ഥാനങ്ങളും ഈ വാലിയിലേക്കാക്കിയത് കൃത്യമായ കാരണങ്ങളോടെയാണ്.ഇതിന്റെ തീരത്ത് നിറയെ വീടുകളുണ്ടായിരുന്നു.പക്ഷെ അവരൊന്നും ഇപ്പോൾ ഇല്ല എന്നുമാത്രം.

## പ്രദേശങ്ങൾ
ഓർക്കോൺ വാലിയിലെ പ്രധാനപ്പെട്ട സ്‌മാരകചിഹ്നങ്ങളെ താഴെകൊടുക്കുന്നു.
thumb
# 8-ാം നൂറ്റാണ്ടിന് മുമ്പുള്ള സ്മാരക ചിഹ്നങ്ങൾ ബിലേഹ് ഖാൻ, കൽ ടിഗിൻ എന്നിവർക്കായിരുന്നു,പക്ഷെ ഗോക്ക്തുക് ചക്രവർത്തിയുടെ സ്മാരകചിഹ്നമാണ് നമ്മെ അതിശയിപ്പിക്കുന്നവ.1889 ഒരു റഷ്യൻ ആർക്കിയോളജിസ്റ്റായ വിൽഹെം തോംസൺ ആണ് ഇത് കണ്ടെത്തിയത്.
# എട്ടാം നൂറ്റാണ്ടിലെ ഉയുഗർ ചക്രവർത്തിയുടെ തലസ്ഥാനമായ, അമ്പത് കിലോ മീറ്ററോളം വൃസ്തൃതി വരുന്ന കാർ ബാൽഗാസിന്റെ അവശിഷ്ടങ്ങൾ അന്നത്തെ കൊട്ടാരങ്ങളുടേയും, കടകളുടേയും, ക്ഷേത്രങ്ങളുടേയും, കന്യകാമഠങ്ങളുടേയും തെളിവുകൾ കാണിക്കുന്നു.
# ജെങ്കിസ്ഖാനിന്റെ തലസ്ഥാനമായ കരകുറത്തിന്റെ അവശിഷ്ടങ്ങളും, ക്സാൻഡു കൊട്ടാരത്തേപ്പോലെ പ്രശസ്തമാണ്.
# മങ്കോളിയയിലെ ആദ്യത്തെ ബുദ്ധമത മഠമാണ് ഇർഡെനെ സു മൊണാസ്റ്റ്രി. എന്നാൽ 1937-40 കാലഘട്ടത്ത് കമ്മ്യൂണിസ്റ്റ് അതോറിറ്റികൾകൊണ്ട് അത് നശിക്കുപ്പെട്ടു.
# ടുവ്ഗൺ ഹെർമിറ്റേജ് മറ്റൊരു വിശിഷ്ട മഠമാണ്, ഒര മലയിൽ 2,600 കിലോമീറ്റർ വിസ്തൃതിയിൽ ഇത് വ്യാപിച്ചുകിടക്കുന്നു.ഇതും കമ്മ്യൂണിസ്റ്റ് അതോറിറ്റികളാൽ നശിക്കപ്പെട്ടു.

## അവലംബം
ഡാർജീലിംഗ് മെയിൽ

ഇന്ത്യയുടെ ചരിത്രത്തിൻറെ ഭാഗമായ ഒരു ഐതിഹാസിക ട്രെയിനാണ് **ഡാർജീലിംഗ് മെയിൽ.**  ഇന്ത്യയുടെ കിഴക്കൻ ഭാഗത്ത് സർവീസ് നടത്തുന്ന ഡാർജീലിംഗ് മെയിൽ സ്വാതന്ത്ര്യത്തിനു മുൻപ്‌ സർവീസ് ആരംഭിച്ചു ഇപ്പോഴും തുടരുന്നു. കൊൽക്കത്ത – സിലിഗുരി റൂട്ടിലെ യാത്രക്കാരും ഹൽദിബാരി സ്ലിപ് റൂട്ടിലെ യാത്രക്കാരും പ്രധാനമായി ആശ്രയിക്കുന്ന ട്രെയിൻ ഇതാണ്.

ട്രെയിൻ നമ്പർ 12343 ഡാർജീലിംഗ് മെയിൽ സീൽദ മുതൽ ഹൽദിബാരി വരേയും ട്രെയിൻ നമ്പർ 12344 ഡാർജീലിംഗ് മെയിൽ ഹൽദിബാരി മുതൽ സീൽദ വരേയും സർവീസ് നടത്തുന്നു.

## ഉള്ളടക്കം

ചരിത്രം
# സമയക്രമപട്ടിക
# അവലംബം
# പുറത്തേക്കുള്ള കണ്ണികൾ

## ചരിത്രം

ബ്രിട്ടീഷ് കാലഘട്ടത്തിൽ നോർത്ത് ബംഗാളിലേക്കുള്ള എല്ലാ ബന്ധങ്ങളും ഈസ്റ്റ് ബംഗാളി വഴി ആയിരുന്നു.

1878 മുതൽ കൊൽക്കത്ത (അന്നത്തെ കൽകട്ട) മുതൽ സിലിഗുരി വരെയുള്ള റൂട്ട് രണ്ട് ഘട്ടമായാണ്. ആദ്യ ഘട്ടം ഈസ്റ്റെൺ ബംഗാൾ സ്റ്റേറ്റ് റെയിൽവേ-ക്കു സമാന്തരമായി കാൽകട്ട സ്റ്റേഷൻ (പിന്നീട് സീൽദ എന്ന് പുനർനാമം ചെയ്തു) മുതൽ പദ്മ നദിയുടെ ദക്ഷിണ തീരത്ത് ദാമൂക്ദിയ ഘട്ട് വരെ 185 കിലോമീറ്റർ യാത്ര. അതിനുശേഷം വഞ്ചിയിൽ നദി കടന്നു 336 കിലോമീറ്ററുള്ള രണ്ടാം ഘട്ട യാത്ര നോർത്ത് ബംഗാൽ റെയിൽവേയുടെ മീറ്റർ ഗേജ് ലൈനിൽ പദ്മ നദിയുടെ ഉത്തര തീരത്തെ സാറഘട്ട് മുതൽ സിലിഗുരി വരെ. 

1912-ൽ പദ്മ നദിക്ക് കുറുകെ 1.8 കിലോമീറ്റർ നീളമുള്ള ഹാർദിന്ജ് പാലം വന്നു. [2] 1926-ൽ പാലത്തിൻറെ ഉത്തര ഭാഗത്തുള്ള മീറ്റർ ഗേജ് ലൈൻ മാറ്റി ബ്രോഡ് ഗേജ് ലൈനാക്കി. അങ്ങനെ കൽകട്ട മുതൽ സിലിഗുരി വരെയുള്ള പാത പൂർണമായി ബ്രോഡ് ഗേജ് ആയി. [1]

## സമയക്രമപട്ടിക

ട്രെയിൻ നമ്പർ 12343 ഡാർജീലിംഗ് മെയിൽ സീൽദ മുതൽ ഹൽദിബാരി വരെ സർവീസ് നടത്തുന്നു.

ട്രെയിൻ നമ്പർ 12344 ഡാർജീലിംഗ് മെയിൽ ഹൽദിബാരി മുതൽ സീൽദ വരെ സർവീസ് നടത്തുന്നു.

## അവലംബം



## പുറത്തേക്കുള്ള കണ്ണികൾ

*    Railway Website
*

വർഗ്ഗം:ഇന്ത്യയിലെ യാത്രാതീവണ്ടികൾ
സിക്കന്ദർ ലോധിയുടെ ശവകുടീരം

ലോധി രാജവംശത്തിലെ രണ്ടാമത്തെ ഭരണാധികാരിയായ സിക്കന്ദർ ലോധിയുടെ **ശവകുടീരം** (ഹിന്ദിയിൽ :सिकंदर लोधी का मक़बरा) ഡെൽഹിയിലെ ലോധി ഉദ്യാനത്തിൽ സ്ഥിതിചെയ്യുന്നു.  സിക്കന്ദർ ലോധിയുടെ മകൻ ഇബ്രാഹിം ലോധി 1517-1518 കാലഘട്ടത്തിൽ  പണികഴിപ്പിച്ചതാണ് ഈ ശവകുടീരം. ബഡാ ഗുംപാദിൽ നിന്ന് 100 മീറ്റർ അകലെ ശവകുടീരം സ്ഥിതിചെയ്യുന്ന  സ്ഥലം മുമ്പ് *ഖൈർപൂർ (Khairpur)* എന്നറിയപ്പെട്ടിരുന്നു.

## ചരിത്രം
1489 മുതൽ 1517 വരെ ഡെൽഹിയിലെ സുൽത്താനായിരുന്നു സിക്കന്ദർ ലോധി (യഥാർത്ഥ പേര്-നിസാം ഖാൻ). ഇദ്ദേഹത്തിന്റെ പിതാവ് ബാഹ്‌ലുൽ ലോധി 1489-ൽ അന്തരിച്ചു. അതിനുശേഷം ഡെൽഹിയിലെ ഭരണം ഏറ്റെടുത്ത സിക്കന്ദർ ലോധി 1517-ൽ തന്റെ മരണം വരെയും ഭരണം നടത്തിയിരുന്നു. സിക്കന്ദർ ലോധിയുടെ മരണത്തെ തുടർന്ന് മകൻ ഇബ്രാഹിം ലോധിയാണ് ശവകുടീരം നിർമ്മിച്ചത്.

## നിർമ്മാണം

ഇന്തോ-ഇസ്ലാമിക് വാസ്തുവിദ്യാ ശൈലിയിൽ നിർമ്മിക്കപ്പെട്ട ഈ ശവകുടീരത്തിന് അഷ്ടഭുജാകൃതി (Octagonal)യാണുള്ളത്. ഏറെ പുരാതനമായ ഈ ശവകുടീരം ഇന്ത്യൻ ഉപഭൂഖണ്ഡത്തിലെ തന്നെ ആദ്യത്തെ ഉദ്യാന-ശവകുടീരമാണ്.
ലോധി ഉദ്യാനത്തിൽ തന്നെ സ്ഥിതിചെയ്യുന്ന മുഹമ്മദ് ഷാ സയ്യിദിന്റെ ശവകുടീരത്തിലെ ചില നിർമ്മിതികൾ സിക്കന്ദർ ലോധിയുടെ ശവകുടീരത്തിലും‍ ഉൾപ്പെടുത്തിയിട്ടുണ്ട്.

നല്ല ഉയരമുള്ള സംരക്ഷണ ഭിത്തികളാൽ ചുറ്റപ്പെട്ട ലോധി ഉദ്യാനത്തിന്റെ വടക്കുഭാഗത്തായാണ് ശവകുടീരം സ്ഥിതിചെയ്യുന്നത്. ശവക്കല്ലറ ഉൾപ്പെടുന്ന സ്മാരകത്തിന്റെ പ്രധാന കവാടം ദക്ഷിണ ദിശയെ അഭിമുഖീകരിക്കുന്നു. പ്രധാന കവാടത്തിന്റെ മുകൾ ഭാഗത്തായി അർദ്ധവൃത്താകൃതിയിലുള്ള രണ്ടു നെടുമ്പുരകൾ ഉണ്ട്. ഇവയിൽ നീലനിറത്തിലുള്ള കല്ലുകൾ പാകിയിരിക്കുന്നു. വിവിധ നിറങ്ങളിലുള്ള കല്ലുകൾ കൊണ്ട് കല്ലറ അലങ്കരിച്ചിരിക്കുന്നു. കല്ലറയ്ക്കു ചുറ്റും വിശാലമായ വരാന്തയുണ്ട്‌. ചിത്രപ്പണികൾ കൊണ്ടു നിറഞ്‌ഞ തൂണുകളാണ് സ്മാരകത്തിനുള്ളത്.  മുഗൾ വാസ്തുവിദ്യാശൈലിയിലാണ്  കല്ലറയുടെ ചുവരുകൾ  നിർമ്മിച്ചിരിക്കുന്നത്. അവയിൽ ചില വിദേശഭാഷകളും ആലേഖനം ചെയ്തിട്ടുണ്ട്‌.

## സ്ഥാനം
സിക്കന്ദർ ലോധിയുടെ ശവകുടീരം ഡെൽഹിയിലെ ലോധി ഉദ്യാനത്തിന്റെ വടക്കു ഭാഗത്തായാണ് നിലകൊള്ളുന്നത്. ഉദ്യാനത്തിന്റെ പടിഞ്ഞാറു ഭാഗത്ത് അമൃത ഷേർഗിൽ മാർഗും കിഴക്കു ഭാഗത്ത് മാക്സ് മുള്ളെർ മാർഗും തെക്കുഭാഗത്ത് ലോധി റോഡും സ്ഥിതിചെയ്യുന്നു. തെക്കു-പടിഞ്ഞാറ് ദിശയിൽ  സഫ്ദർജങ് ശവകുടീരവുമുണ്ട്.

## ചിത്രശാല

## അവലംബം

വർഗ്ഗം:ശവകുടീരങ്ങൾ
വർഗ്ഗം:ഭാരതീയ വാസ്തുവിദ്യ
വർഗ്ഗം:ഇസ്ലാമികവാസ്തുവിദ്യ
വർഗ്ഗം:ലോധി രാജവംശം
ഊർമിയ തടാകം

വടക്ക് പടിഞ്ഞാറൻ ഇറാനിലെ ഒരു ലവണജല തടാകമാണ് **ഊർമിയ തടാകം**. ( **Lake Urmia**, ). ഇറാൻ-തുർക്കി അതിർത്തിക്ക് സമീപമായാണ് ഈ തടാകം സ്ഥിതിചെയ്യുന്നത് 

ഇറാനിലെ ഈസ്റ്റ് അസർബൈജാൻ, വെസ്റ്റ് അസർബൈജാൻ പ്രവിശ്യകൾക്കിടയിൽ കാസ്പിയൻ കടലിന്റെ തെക്ക് ഭാഗത്തിനു പടിഞ്ഞാറായി സ്ഥിതിചെയ്യുന്നു. ഇതിന്റെ പൂർണ്ണവലിപ്പത്തിൽ മദ്ധ്യപൂർവേഷ്യയിലെ ഏറ്റവും വലിയ തടാകവും ലോകത്തിലെ ഏറ്റവും വലിയ ആറാമത്തെ ലവണജലതടാകവുമായിരുന്നു. ഇതിലേക്കൊഴുകുന്ന നദികളിൽ അണക്കെട്ടുകൾ നിർമ്മിച്ചതിനാലും സമീപപ്രദേശങ്ങളിൽനിന്നും ഭൂഗർഭജലം പമ്പ് ചെയ്യുന്നതിനാലും ഈ തടാകത്തിന്റെ വലിപ്പം നേരത്തെയുണ്ടായിരുന്നതിന്റെ പത്ത് ശതമാനമായി ചുരുങ്ങിയിട്ടുണ്ട്. 2008 നവംബറിൽ തുറന്ന ലേക്ക് ഊർമിയ പാലം ഈസ്റ്റ് അസർബൈജാനിലെയും വെസ്റ്റ് അസർബൈജാനിലെയും പ്രധാന പട്ടണങ്ങളായ ഊർമിയ, തബ്രീസ് എന്നി പട്ടണങ്ങളെ ബന്ധിപ്പിക്കുന്നു.

ഊർമിയ തടാകത്തിലെ ജലത്തിലെ ധന അയോണുകളിൽ Na+, K+, Ca2+, Li+ and Mg2+ എന്നിവയും ഋണ അയോണുകളിൽ  Cl−, SO42−, HCO3− എന്നിവയും ഉൾപ്പെടും. കറിയുപ്പിന്റെ സാന്ദ്രത സാധാരണ സമുദ്രജലത്തിലെ സാന്ദ്രതയുടെ നാല് ഇരട്ടിയാണ് . തടാകത്തിന്റെ ദക്ഷിണ ഭാഗത്ത് ആഴം കുറവായതിനാൽ ബാഷ്പീകരണ നിരക്ക് കൂടുതലാണ്, അതിനാൽ ഉത്തര ഭാഗത്തേതിനെ അപേക്ഷിച്ച് താരതമ്യേന ലവണ സാന്ദ്രത കൂടുതലുമാണ് .

## ചരിത്രം
ബി.സി ഒൻപതാം ശതകത്തിനെ അസീറിയൻ രേഖകളിലാണ് ഊർമിയ തടാകത്തിനെക്കുറിച്ച് ഇന്ന് ലഭ്യമായ ആദ്യ പരാമർശങ്ങളുള്ളത്.

മാന്നായിയൻ രാജവംശം ഈ തടാകത്തിന് സമീപമായിരുന്നു.  ഊർമിയ തടാകത്തിന്റെ തെക്കുഭാഗത്തുള്ള  ഹസൻലുവിൽ കാണപ്പെടുന്ന അവശിഷ്ടങ്ങൾ ഈ രാജവംശകാലത്തേതാണെന്ന് കരുതപ്പെടുന്നു.

കഴിഞ്ഞ അഞ്ഞൂറ് വർഷങ്ങൾക്കിടയിൽ ഈ തടാകത്തിനു സമീപമായി ഇറാനിയൻ, കുർദ്ദിഷ്, അസ്സീറിയൻ, അർമീനിയൻ, അസേറീകൾ എന്നീ വംശക്കാർ താമസിക്കുന്നുണ്ട്.

ഊർമിയ തടാകത്തിന്റെ ആദ്യകാല പരാമർശങ്ങളിലൊന്ന് ഒൻപതാം നൂറ്റാണ്ടിലെ അസീറിയൻ രേഖകളിൽ നിന്നാണ്. അവിടെ, ഷാൽമനേസർ മൂന്നാമന്റെ (ക്രി.മു. 858–824) രേഖകളിൽ ഊർമിയ തടാകത്തിന്റെ പ്രദേശത്ത് പാർസുവസ് (അതായത് പേർഷ്യക്കാർ), മാതായ് (അതായത് മിതാനി) എന്നീ രണ്ട് പേരുകൾ പരാമർശിക്കപ്പെടുന്നു. ഇവ സ്ഥലങ്ങളെയോ ഗോത്രങ്ങളെയോ അല്ലെങ്കിൽ തുടർന്നുള്ള വ്യക്തിഗത പേരുകളുടെയും "രാജാക്കന്മാരുടെയും" പട്ടികയുമായി അവരുടെ ബന്ധം എന്തായിരുന്നുവെന്ന് പൂർണ്ണമായും വ്യക്തമല്ല. എന്നാൽ മാതായികൾ മേദ്യന്മാരായിരുന്നു. ഭാഷാപരമായി പാർസുവ എന്ന പേര് പഴയ പേർഷ്യൻ പദമായ പാർസയുമായി ഒരു അക്കീമെനിഡ് എത്‌നോളിംഗ്വിസ്റ്റിക് പദവി പൊരുത്തപ്പെടുന്നു. 
## ദ്വീപുകൾ
ഈ തടാകത്തിൽ ഏകദേശം 120 ദ്വീപുകൾ ഉണ്ട്
. ഷാഹി ദ്വീപായിരുന്നു അവയിലെ ഏറ്റവും വലിയത്, എന്നാൽ തടാകത്തിലെ ജലനിരപ്പ് താഴ്ന്നപ്പോൾ ഈ ദ്വീപ് ഒരു ഉപദ്വീപായി മാറി. 

മന്നായൻ സാമ്രാജ്യത്തിന്റെ കേന്ദ്രമായിരുന്നു തടാകം. തടാകത്തിന്റെ തെക്കുവശത്തായിരുന്നു ഹസൻലുവിന്റെ തകർന്നടിഞ്ഞ കുന്നിനെ പ്രതിനിധീകരിക്കുന്ന മന്നിയൻ അധിവസിത പ്രദേശം. ഇറാനിയൻ ജനതയായ മാറ്റിയാനി അല്ലെങ്കിൽ മാറ്റിയേനി, സിത്തിയൻ, ശകർ, സർമാഷ്യൻ, സിമ്മേറിയൻ എന്നിങ്ങനെ പലതരത്തിൽ തിരിച്ചറിഞ്ഞവരാണ് മന്നയെ കീഴടക്കിയത്. തടാകത്തിൽ നിന്നോ ആളുകളിൽ നിന്നോ ജനങ്ങളിൽ നിന്നോ തടാകത്തിന്റെ പേര് സ്വീകരിച്ചോ എന്ന് വ്യക്തമല്ല, പക്ഷേ രാജ്യം തടാകത്തിന് ലാറ്റിൻ പേര് മാറ്റിയീൻ അല്ലെങ്കിൽ മാറ്റിയാൻ എന്ന് നൽകി.
## നദികൾ
ഈ തടാകത്തിലേക്ക് പതിമൂന്നോളം നദികളും അരുവികളും വന്നുചേർന്നുണ്ടെങ്കിലും ബഹിർഗമന മാർഗ്ഗമൊന്നുമില്ല, ബാഷ്പീകരണം നിമിത്തമാണ് ജലനഷ്ടം നടക്കുന്നത്.  സാറിനെ നദി , സിമിനെ നദി എന്നീ നദികളാണ് വന്നുചേരുന്ന ജലത്തിന്റെ പകുതിയും ലഭ്യമാക്കുന്നത്.

## അവലംബം

വർഗ്ഗം:ലവണജലതടാകങ്ങൾ
വർഗ്ഗം:ഇറാനിലെ തടാകങ്ങൾ
ബഹ്റോത് ഗുഹകൾ

ഇന്ത്യയിലെ ഏക പാർസി - സൊരാഷ്‌ട്രിയൻ ഗുഹാക്ഷേത്രമാണ് മഹാരാഷ്ട്രയിലെ ദഹാനുവിലുള്ള **ബഹ്റോത് ഗുഹകൾ**. ഗുജറാത്തിലെ സൻജൻ തീരത്തിന് 25 കിലോമീറ്റർ തെക്കായി, മഹാരാഷ്ട്രയിലെ ബോർദി ഗ്രാമത്തിൽ നിന്ന് 8 കിലോമീറ്റർ മാറിയാണ് ബഹ്റോത് ഗുഹകൾ സ്ഥിതി ചെയ്യുന്നത്. 1393ൽ മുഹമ്മദ് ബിൻ തുഗ്ലക്കിന്റെ സാമന്തനായ അലഫ് ഖാന്റെ പടയോട്ടത്തെ ഭയന്ന്, പാർസികൾ അഭയം തേടിയത് ഇവിടെയാണ്. അക്കാലത്ത് ഇപ്പോൾ ഉദ്വാദാ അതാഷ് ബഹറമിൽ പ്രതിഷ്ഠിച്ചിരിക്കുന്ന ഇറാൻ ഷാ അഗ്നിനാളം 12 വർഷം (1393 -1405 AD) ഇവിടെ ആയിരുന്നു സൂക്ഷിച്ചിരുന്നത്. ആർക്കിയോളജിക്കൽ സർവേ ഓഫ് ഇന്ത്യയുടെ (ASI) ഒരു സംരക്ഷിത പൈതൃക സ്മാരകമാണ് ഇന്ന് ബഹ്റോത് ഗുഹകൾ. സാധാരണ പാർസി അഗ്നിക്ഷേത്രങ്ങളിൽ അന്യമതസ്ഥരെ കയറ്റാറില്ലെങ്കിലും ഇവിടെ പ്രവേശനം അനുവദനീയമാണ്. സമുദ്ര നിരപ്പിൽ നിന്നും ഏകദേശം 1500 അടി ഉയരത്തിൽ സ്ഥിതി ചെയ്യുന്ന ബഹ്റോത് മലമുകളിൽ എത്താൻ അസ്വാലി ഗ്രാമത്തിൽ നിന്നു 3 മണിക്കൂർ കുത്തനെ ഉള്ള കയറ്റം ആവശ്യമായി വരും. മലയുടെ കിഴക്കൻ അറ്റത്താണ് ഗുഹകൾ. ഇവിടെ നിന്നും ഇറാനിലെ അവസാന സൊരാസ്ട്രിയൻ സാമ്രാജ്യമായിരുന്ന സസാനിയൻ സാമ്രാജ്യ കാലത്തെ (224 – 651 AD) നാണയങ്ങളും കളിമൺ പാത്രങ്ങളും സ്ഫടിക കഷണങ്ങളും മറ്റും ലഭിച്ചിട്ടുണ്ട്. ഇത് ഇറാനിയൻ സൊരാഷ്ട്രിയൻമാരും ഗുജറാത്ത് തീരവും തമ്മിൽ കച്ചവട ബന്ധമുണ്ടായിരുന്നതിന്റെ തെളിവായി ചരിത്രകാരൻമാർ കരുതുന്നു.

## അവലംബം
#Desai, Jenny. "Udvada". ശേഖരിച്ചത് 2006-09-06.
#Balaram, Gunvanti (2003-04-13). "Sanjan shards help piece together Parsi history". Times of India. ശേഖരിച്ചത് 2006-09-06.
#Boyce, Mary and Kotwal, Firoze. "Irānshāh". Encyclopedia Iranica. ശേഖരിച്ചത് 2012-08-03.
#Homji, V. M. M. (1995). "Curbing coastal erosion - Example of Udvada (South Gujarat)". National Academy of Science Letters (India). ശേഖരിച്ചത് 2006-09-06.
#Bahrot Caves (Bordi, India): Address, Attraction Review - TripAdvisor

വർഗ്ഗം:സൊറോസ്ട്രിയൻ മതം
ജെറ്റ് എയർവേസ്

മുംബൈ ആസ്ഥാനമായി പ്രവർത്തിച്ചിരുന്ന പ്രധാനപ്പെട്ടൊരു ഇന്ത്യൻ എയർലൈനായിരുന്നു **ജെറ്റ് എയർവേസ്**. ഇൻഡിഗോ എയർലൈൻസ് നു ശേഷം മാർക്കറ്റ്‌ ഷെയറിലും യാത്രക്കാരുടെ എണ്ണത്തിലും ഇന്ത്യയിലെ ഏറ്റവും വലിയ രണ്ടാമത്തെ എയർലൈനായിരുന്നു ജെറ്റ് എയർവേസ്.   ലോകമെമ്പാടുമുള്ള 74 ലക്ഷ്യസ്ഥാനങ്ങളിലേക്ക് ദിവസവും 300-ൽ അധികം ഫ്ലൈറ്റ് സർവീസുകൾ നടത്തിയിട്ടുണ്ട്. ജെറ്റ് എയർവേസൻറെ പ്രധാന ഹബ് മുംബൈ ആയിരുന്നു. ഡൽഹി, കൊൽക്കത്ത, ചെന്നൈ, ബംഗളുരു എന്നിവടങ്ങളിൽ ആയിരുന്നു മറ്റ് ഹബ്ബുകൾ.  കനത്ത സാമ്പത്തികനഷ്ടവും കടബാധ്യതയും ഉണ്ടായതിനെത്തുടർന്ന് 2019 ഏപ്രിൽ 7 ന് ജെറ്റ് എയർവേസ് താൽകാലികമായി പ്രവർത്തനങ്ങൾ നിർത്തിവച്ചു. 

## ചരിത്രം
1992 ഏപ്രിൽ 1-നു എയർ ടാക്സി സേവനം തുടങ്ങിക്കൊണ്ടാണ് ജെറ്റ് എയർവേസ് പ്രവർത്തനങ്ങൾ ആരംഭിച്ചത്. മലയ്ഷ്യ എയർലൈൻസിൽനിന്നും ലീസിനെടുത്ത 4 ബോയിംഗ് 737-300 വിമാനങ്ങൾ ഉപയോഗിച്ചു 1993 മെയ്‌ 5-നു വാണിജ്യാടിസ്ഥാനത്തിലുള്ള പ്രവർത്തനങ്ങൾ ആരംഭിച്ചു. 1994-ൽ വന്ന പുതിയ നിയമത്തിൻറെ അടിസ്ഥാനത്തിൽ ജെറ്റ് എയർവേസ് സമയപ്പട്ടികയനുസരിച്ചുള്ള വിമാനയാത്ര സേവനമാകാനുള്ള അപേക്ഷ നൽകി, 1995-ൽ അനുമതി ലഭിച്ചു. വിദേശ എയർലൈനുകൾക്ക് സെയിൽസ് മാർക്കറ്റിംഗ് സേവനങ്ങൾ നൽകിയിരുന്ന ജെറ്റ്എയർ (പ്രൈവറ്റ്) ലിമിറ്റഡിൻറെ ഉടമസ്ഥനായെയിൽസ്്‍ലൈൻa്തിൽനന്തിൽ നരേഷ് ഗോയൽ, ഇന്ത്യൻ എയർലൈൻസുമായി മത്സരിക്കാൻ ജെറ്റ് എയർവേസ് സ്ഥാപിച്ചു. 1953-ൽ എല്ലാ പ്രധാന ഇന്ത്യൻ വിമാന സർവീസുകളും എകീകരിച്ചത് മുതൽ ഇന്ത്യൻ എയർലൈൻസ് ഇന്ത്യയിലെ വ്യോമയാന രംഗത്തെ ഏക പ്രതിനിധിയായിരുന്നു.

മാർച്ച്‌ 2004-ൽ ജെറ്റ് എയർവേസ് അന്താരാഷ്‌ട്ര വിമാന സർവീസുകൾ ആരംഭിച്ചു. ചെന്നൈയിൽനിന്നും കൊളംബോയിലേക്കായിരുന്നു ആദ്യ അന്താരാഷ്ട്ര വിമാനം. ബോംബെ സ്റ്റോക്ക്‌ എക്സ്ചേഞ്ചിൽ ലിസ്റ്റ് ചെയ്യപ്പെട്ട കമ്പനിയുടെ 80 ശതമാനം ഓഹരികളും നരേഷ് ഗോയലിൻറെ കൈവശമാണ്. മാർച്ച്‌ 2011-ളെ കണക്കനിസരിച്ചു ജെറ്റ് എയർവേസിൽ 13,777 ജീവനക്കാരുണ്ട്. എയർ സഹാറയെ 2006 ജനുവരിയിൽ 500 മില്യൺ യുഎസ് ഡോളറുകൾക്ക് ജെറ്റ് എയർവേസ് ഏറ്റെടുക്കുമെന്ന് കമ്പനി അറിയിച്ചു. എന്നാൽ ആ നീക്കം ജൂൺ 2006-ൽ വിഫലമായി. ഏപ്രിൽ 12, 2007-ൽ 14.5 ബില്ല്യൺ ഇന്ത്യൻ രൂപക്ക് (340 യുഎസ് ഡോളറുകൾ) ജെറ്റ്എയർവേസ് എയർ സഹാറയെ സ്വന്തമാക്കി. എയർ സഹാറയെ ജെറ്റ് ലൈറ്റ് എന്ന് പുനർനാമം ചെയ്തു. 2008 ഓഗസ്റ്റിൽ ജെറ്റ് ലൈറ്റിനെ പൂർണമായി ജെറ്റ് എയർവേസിൻറെ ഭാഗമാക്കാനുള്ള തീരുമാനം കമ്പനി പ്രഖ്യാപിച്ചു.

## കോഡ്ഷെയർ ധാരണകൾ
ജെറ്റ് എയർവേസുമായി കോഡ്ഷെയർ ധാരണകളുണ്ടായിരുന്ന എയർലൈനുകൾ ഇവയാണ്: എയർ ലിംഗസ്, എയർ ബെർലിൻ, എയർ കാനഡ, എയർ ഫ്രാൻസ്  , എയർ സീഷെൽസ്, ഓൾ നിപ്പോൺ എയർവേസ്, അലിറ്റാലിയ , ബാങ്കോക്ക്‌ എയർവേസ് , ബ്രസ്സൽസ് എയർലൈൻസ്, എമിറേറ്റ്സ്, ഇത്തിഹാദ് എയർവേയ്സ്, ഗരുഡ ഇന്തോനേഷ്യ , കെനിയ എയർവേസ്, കെഎൽഎം, കൊറിയൻ എയർ, മലേഷ്യ എയർലൈൻസ്, ക്വാണ്ടാസ്, സൗത്ത് ആഫ്രിക്കൻ എയർവേസ്, യുണൈറ്റഡ് എയർലൈൻസ്, വിയറ്റ്നാം എയർലൈൻസ് , വിർജിൻ അറ്റ്‌ലാന്റിക്ക്.

## അവലംബം

## പുറത്തേക്കുള്ള കണ്ണികൾ
* Indian Aviation Business news report on Bloomberg L.P.|Bloomberg
* Jet Airways 
* Airport Cargo

വർഗ്ഗം:ഇന്ത്യൻ വിമാനസർവീസുകൾ
ചൈന എയർലൈൻസ്

റിപബ്ലിക്‌ ഓഫ് ചൈനയിലെ ഏറ്റവും വലിയ എയർലൈനാണ് **ചൈന എയർലൈൻസ്** (സിഎഎൽ). 12,080 സ്ഥിരം ജീവനക്കാരുള്ള എയർലൈനിൻറെ തലസ്ഥാനം തായ്‌വാൻ ടോയാൻ അന്താരാഷ്‌ട്ര വിമാനത്താവളമാണ്.  ഏഷ്യ, യൂറോപ്പ്, നോർത്ത് അമേരിക്ക, ഓഷ്യാനിയ എന്നിവിടങ്ങളിലെ 112 നഗരങ്ങളിലെ 115 വിമാനത്താവളങ്ങളിലേക്ക് ആഴ്ച്ചയിൽ 1400-ൽ അധികം സർവീസുകൾ ചൈന എയർലൈൻസ് നടത്തുന്നു.ചൈന എയർലൈൻസിൻറെ കാർഗോ വിഭാഗം 91 ചരക്കു വിമാനങ്ങൾ ഉപയോഗിച്ചു ആഴ്ചയിൽ 33 ലക്ഷ്യസ്ഥാനങ്ങളിലേക്ക്  സർവീസ് നടത്തുന്നു.2013-ൽ  പാസ്സഞ്ചർ റെവന്യൂ  പെർ കിലോമീറ്റർ (ആർപികെ) അടിസ്ഥാനത്തിൽ ചൈന എയർലൈൻസ് ലോകത്തിൽ 29-മത്തേയും ചരക്കു ആർപികെ അടിസ്ഥാനത്തിൽ 10-മത്തേയും വലിയ എയർലൈനാണ്. ചൈന എയർലൈൻസിനു മൂന്ന് സഹോദര എയർലൈനുകളുണ്ട്: തിരക്ക് കുറഞ്ഞതും മറ്റു ആഭ്യന്തര ലക്ഷ്യസ്ഥാനങ്ങളിലേക്കും സർവീസ് നടത്തുന്ന മന്ദാരിൻ എയർലൈൻസ്; ചൈന എയർലൈൻസിൻറെ അടക്കം ചരക്ക് സർവീസ് നടത്തുന്ന ചൈന എയർലൈൻസ് കാർഗോ; ചൈന എയർലൈൻസം സിങ്കപ്പൂർ എയർലൈൻ ഗ്രൂപ്പായ ടൈഗർഎയർ ഹോൾഡിംഗും സംയുക്തമായി സ്ഥാപിച്ച കുറഞ്ഞ നിരക്ക് എയർലൈനായ ടൈഗർഎയർ തായ്‌വാൻ.

2011-ൽ സ്കൈടീമുമായി ചേർന്ന ശേഷം, ചൈന എയർലൈൻ തങ്ങളുടെ പ്രതിച്ഛായയിൽ മാറ്റം വരും എന്നാ പ്രതീക്ഷയിൽ ലോഗോയിൽ ചെറിയ മാറ്റങ്ങൾ വരുത്തി. കമ്പനിയുടെ പേര് പുതിയ lipi ശൈലിയിൽ എഴുതി, പ്ലം ബ്ലോസം അടയാലത്തിലും ചെറിയ മാറ്റങ്ങൾ വരുത്തി.

## ചരിത്രം
ഡിസംബർ 16, 1959-ൽ പിബിവൈ ആംഫിബിയൻസിൻറെ രണ്ടു വിമാനങ്ങൾ ഉപയോഗിച്ചാണു ചൈന എയർലൈൻസ് സ്ഥാപിക്കപ്പെട്ടത്. എയർലൈനിൻറെ എല്ലാ ഓഹരികളും റിപബ്ലിക് ഓഫ് ചൈന സർക്കാരിൻറെ കൈവശമാണ്. ഒക്ടോബർ 1962-ൽ തായ്‌പെയ് മുതൽ ഹുവലിൻ വരെയാണ് എയർലൈനിൻറെ ആദ്യ ആഭ്യന്തര സർവീസ് നടത്തിയത്.  പിന്നീട്, കാരവെൽ, ബോയിംഗ് 727-100എസ് വിമാനങ്ങൾ വന്നതിനുശേഷം സൗത്ത് വിയറ്റ്നാം, ഹോങ്ങ് കോങ്ങ്, ജപ്പാൻ എന്നിവടങ്ങളിലേക്ക് അന്താരാഷ്‌ട്ര സർവീസുകൾ ആരംഭിച്ചു.

റിപബ്ലിക് ഓഫ് ചൈനയുടെ പതാകവാഹക എയർലൈനായ ചൈന എയർലൈൻസിന് തായ്‌വാൻറെ രാഷ്ട്രീയ നിലയെക്കുറിച്ചുള്ള തർക്കങ്ങളും മറ്റു രാജ്യങ്ങളുമായുള്ള പ്രശ്നങ്ങളും വിലങ്ങുതടിയായിട്ടുണ്ട്. അനവധി രാജ്യങ്ങളിലേക്ക് സർവീസ് നടത്താൻ ച്ചിന എയർലൈൻസിനു സാധിച്ചില്ല. അതിൻറെ ഫലമായി, 1990 പകുതികളിൽ ചൈന എയർലൈൻസിൻറെ സഹോദര സ്ഥാപനമായ മന്ദാരിൻ എയർലൈൻസ് ചില സിഡ്നി വാൻകൂവർ അന്താരാഷ്ട്ര റൂട്ടുകളിലെ സർവീസുകൾ ഏറ്റെടുത്തു. അന്താരാഷ്‌ട്ര തർക്കങ്ങൾ ഒഴിവാക്കുന്നതിൻറെ ഭാഗമായി 1995-ൽ ചൈന എയർലൈൻസ് തങ്ങളുടെ പുതിയ ലോഗോ ആയ പ്ലം ബ്ലോസം അനാവരണം ചെയ്തു. വിമാനങ്ങളുടെ പിൻ ചിറകുകളിൽ ചൈനയുടെ പതാകയ്ക്കു പകരം പുതിയ ലോഗോ വെച്ച്. പ്ലം ബ്ലോസം റിപബ്ലിക് ഓഫ് ചൈനയുടെ ദേശീയ പുഷ്പമാണ്‌.

## കോഡ്ഷെയർ ധാരണകൾ
ചൈന എയർലൈൻസുമായി കോഡ്ഷെയർ ധാരണകളുള്ള എയർലൈനുകൾ ഇവയാണ്: അലിറ്റാലിയ, ബാങ്കോക്ക്‌ എയർവേസ് , ചൈന ഈസ്റ്റൺ എയർലൈൻസ്, ചൈന സതേൺ എയർലൈൻസ്, ചെക്ക്‌ എയർലൈൻസ്, ഡെൽറ്റ എയർ ലൈൻസ്, ഗരുഡ ഇന്തോനേഷ്യൻ, ഹവായിയൻ എയർലൈൻസ്, ജപ്പാൻ എയർലൈൻസ്, കെഎൽഎം, കൊറിയൻ എയർ, മലേഷ്യ എയർലൈൻസ് , ക്വാൻട്ടസ്, ഷാങ്ങ്‌ഹായ് എയർലൈൻസ്, തായ്‌ എയർവേസ് ഇന്റർനാഷണൽ, വിയറ്റ്നാം എയർലൈൻസ്, വിർജിൻ അമേരിക്ക, വെസ്റ്റ് ജെറ്റ്, ഷിയാമെൻ എയർലൈൻസ്.

## അവലംബം

വർഗ്ഗം:വിമാനസർവീസുകൾ
വർഗ്ഗം:അന്താരാഷ്ട്ര വ്യോമഗതാഗത സംഘടനയിലെ അംഗങ്ങൾ
വർഗ്ഗം:തായ്വാനീസ് ബ്രാൻഡുകൾ
വർഗ്ഗം:തായ്‌പെയ് ആസ്ഥാനമായ കമ്പനികൾ
ബൗദ്ധനാഥ്

right|thumb|240x240px|ബൗദ്ധനാഥ് സ്തൂപത്തിന്റെ കണ്ണുകൾ
നേപ്പാളിന്റെ തലസ്ഥാനമായ  കാത്മണ്ഡുവിലെ  ഒരു സ്തൂപമാണ് **ബൗദ്നാഥ് **(**ബൗദ്ധ, ബൗദ്ദനാഥ്** അല്ലെങ്കിൽ **ബൗദ്ധനാഥ് **അല്ലെങ്കിൽ* കാസ കെയ്റ്റിയ* എന്നും അറിയപ്പെടുന്നു ) നേപ്പാൾ ബാസയിൽ ഇതറിയപ്പെടുന്നത് **കാസ്തി** എന്നാണ്. ടിബറ്റൻ ഭാഷയിൽ **ജയറുങ് കഷോർ **എന്നും(Tibetan: བྱ་རུང་ཁ་ཤོར། Wylie: bya rung kha shor) നേപ്പാളിൽ ബൗദ്ധ എന്നും വിളിക്കപ്പെടുന്നു.കാത്മണ്ഡുവിന്റെ നഗരപ്രാന്തത്തിന്റെ കേന്ദ്രത്തിൽ നിന്ന് ഏകദേശം 11കി.മീ (6.8മീറ്റർ) അകലെയാണ് ഇത് സ്ഥിതിചെയ്യുന്നത്,ഈ സ്തൂപത്തിന്റെ ഭീമാകാരമായ മണ്ടാള അതിനെ, നേപ്പാളിലേ തന്നെ ഏറ്റവും വലിയ സ്തൂപമായി മാറ്റുന്നു.

ബൗദ്ധനാഥിന്റെ സ്തൂപം ചക്രവാളരേഖയെ പ്രതിനിധാനം ചെയ്യുന്നു. പ്രാചീന സ്തൂപമാണ് ലോകത്തിലേതന്നെ ഏറ്റവും വലുത്.
വൻതോതിലുള്ള ജനസംഖ്യ അടങ്ങുന്ന ടിബെറ്റിൽ നിന്ന് കുടിയേറിപാർത്ത ഒരു കൂട്ടം ജനങ്ങളാണ്, ബൗദ്ധനാഥിന് ചുറ്റുമുള്ള അമ്പതോളം ടിബറ്റൻ ഗോമ്പാസുകളുടെ നിർമ്മാണം നേരിൽ കണ്ട മനുഷ്യർ.1979 കളിലാണ് ബൗദ്ധനാഥിന് യുനെസ്കോയുടെ പൈതൃക സ്ഥാനം ലഭിക്കുന്നത്.കൂടാതെ, സ്വയംഭൂനാഥിനോടൊപ്പം ഇതാണ് കാഠ്മണ്ഡു പ്രദേശത്തെ ഏറ്റവും പ്രശസ്തമായ ടൂറിസ്റ്റ് കേന്ദ്രം.

ടിബെറ്റ് മുതൽ വടക്കുകിഴക്കൻ ഗ്രാമമായ സാൻക്കു -വിലേക്കുവിലൂടെ കാത്മണ്ഡു വാലി എത്തുന്ന പ്രാചീന വാണിജ്യപാതയിലാണ് ഈ സ്തൂപം സ്ഥിതിചെയ്യുന്നത്.ഈ ബൗദ്ധനാഥ് സ്തൂപത്തേയും, ചെറുതും, പഴക്കം ചെന്നതുമായ *കാബി* ( കുഞ്ഞുബൗദ്ധനാഥ് ) എന്ന സ്തുപത്തേയും മുറിച്ച് കടന്നിട്ടാണ് അവിടമെത്തുന്നത്.പിന്നീട് ആ വഴി തെക്കിലേക്ക് തിരിയുകയും, ബാഗമതി നദി വഴി പാറ്റാൻ എത്തുകയും ചെയ്യുന്നു, പിന്നീട്, കാത്മണ്ഡുവിന്റെ പ്രധാന നഗരത്തിൽ വച്ച് വളയുകയും ചെയ്യുന്നു.ടിബെറ്റൻ വ്യാപാരികൾ ഇവിടെ താമസ്സിക്കുകയും, നൂറ്റാണ്ടുകളായി പ്രാർത്ഥന നടത്തുകയും ചെയ്തിരുന്നു.1950 കളിൽ ടിബെറ്റിലെ കുടിയേറ്റക്കാർ നേപ്പാളിലേക്കെത്തിയപ്പോൾ അവരിൽ പലരും അവിടെതന്നെ താമസ്സിക്കാമെന്ന് തീരുമാനിച്ചു. കാസപ്പ ബുദ്ധ -യുടെ  അവശേഷിക്കുന്ന ശവകല്ലറയായും ഈ സ്തൂപം കരുതപ്പെടുന്നു.

## ചരിത്രം
Gopālarājavaṃśāvalī(ഗോപു) പറയുന്നത്, നേപ്പാളികളുടെ ലിച്ചാവി രാജ്യത്തിലെ ചക്രവർത്തിയായിരുന്ന *ശിവദേവ്* (c. 590-604 CE) ആണ് ബൗദ്ധനാഥിനെ കണ്ടെത്തിയത്, എന്നാണ്.മറ്റു നേപ്പാളികൾ പറഞ്ഞ ഇതിഹാസം അത് മാനദേവ രാജാവിന്റെ (464-505 CE) കാലത്തായിരുന്നു എന്നാണ്.  ടിബെറ്റൻ തെളിവുകൾ പറയുന്നത് 15-ാം നൂറ്റാണ്ടോ അല്ലെങ്കിൽ 16-ാം നൂറ്റാണ്ടിന് മുമ്പോ ഈ ഇടം ഖനനം ചെയ്യുകയും,അംഷുവർമ രാജാവിന്റെ എല്ലുകൾ കണ്ടെത്തുകയും ചെയ്തു എന്നാണ്.

എന്നിരുന്നാലും, ട്രിസോങ്ങ് ഡെറ്റ്സാൻ (755 മുതൽ 797 വരെ) എന്ന ടിബെറ്റൻ ചക്രവർത്തിയും പാരമ്പര്യമായി ബൗദ്ധനാഥിന്റെ നിർമ്മാണത്തിൽ പങ്കെടുത്തിരുന്നു.ഹെലമ്പു-വിൽ നിന്നുള്ള *യോൽമോ നഗാഗ്ചാങ് സാക്ക്യ സാങ്പോ* ബൗദ്ധനാഥ് പുനർനിർമ്മാണം നടത്തി.

## ഇതും കാണുക
*കോറ
*ബുദ്ധമതം
*സ്വയംഭൂനാഥ്
*കാഠ്മണ്ഡു താഴ്വര

## References

## അധിക വായന
**The Legend of the Great Stupa and The Life Story of the Lotus Born Guru*. Keith Dowman. (1973). Tibetan Nyingma Meditation Center. Dharma Books. Berkeley, California.
**Psycho-cosmic Symbolism of the Buddhist Stūpa*. Lama Anagarika Govinda. (1976) Dharma Books. Berkeley, California. ISBN 0-913546-35-6; ISBN 0-913546-36-4 (pbk).

## അധിക ലിങ്കുകൾ

* Kathmandu heritage sites listed by UNESCO Nepal
* Video guide to Boudhanath Stupa Nepal 
* Boudhanath at Khandro.net : Information on Legends and Prophecies
* Bodhnath Stupa: Boudhanath Virtual Tourist web-site 

വർഗ്ഗം:നേപ്പാളിലെ ലോകപൈതൃക കേന്ദ്രങ്ങൾ
വർഗ്ഗം:ബുദ്ധക്ഷേത്രങ്ങൾ
അൽബോർസ് മലനിരകൾ

വടക്കൻ ഇറാനിലും അസെർബൈജാനിലിന്റെ അതിർത്തിയും വടക്ക്-തെക്ക് കാസ്പിയൻ കടലും വടക്ക്-കിഴക്കായി അലഡാഗ് പർവതവുമായി ഇഴുകി ചേർന്ന് കിടക്കുന്ന പർവത നിരയാണ്‌ ***'അൽബോർസ്*** ( ).ഈ പർവതനിരയെ പടിഞ്ഞാറ്‌, മദ്ധ്യ, കിഴക്ക് എന്നിങ്ങനെ വിഭജിച്ചിരിക്കുന്നു. പടിഞ്ഞാറൻ അൽബോർസ് ഭാഗം (സാധാരണയായി ഇതിനെ ടാലിഷ് പർവതമെന്നാണ്‌ വിളിക്കുന്നത്) തെക്ക് തെക്ക്-കിഴക്ക് ഏകദേശം പടിഞ്ഞാറൻ കാസ്പിയൻ കടൽ വരെ നീണ്ട് കിടക്കുന്നു.അൽബോർസ് പർവതത്തിന്റെ മധ്യഭാഗം പടിഞ്ഞാറ്‌ മുതൽ കിഴക്ക് വരെ ഏകദേശം തെക്ക് കാസ്പിയൻ കടൽ തീരം വരെ നീണ്ട് കിടക്കുന്നു.കിഴക്കൻ അൽബോർസ് വടക്ക്-കിഴക്ക് ദിശയിലായി ഖോരസൻ(khorasan) ഭാഗത്തിലെ തെക്ക്-കിഴക്കൻ കാസ്പിയൻ കടൽ വരെ നീണ്ട് കിടക്കുന്നു. മദ്ധ്യ അൽബോർസ് സ്ഥിതി ചെയ്യുന്ന ദാമവന്ത്(Damavand) പർവതമാണ്‌ ഈ മലനിരകളിലാണ്‌.ഇറാനിലേയും മദ്യേഷ്യയിലെയും ഏറ്റവും വലിയ പർവതമാണ്‌ ദാമവന്ത്.

## പേരിനു പിന്നിൽ

എൽബ്രൂസിന്‌ ആ നാമം ലഭിച്ചത് അൽബോർസിൽ നിന്നാണ്‌.പുരാതന പർവതമായ അവെസ്തയിലെ ഹരാ ബറാസൈതി(ഃഅര ബ്ബരശൈറ്റി)യിൽ നിന്നാണ്‌ അൽബോർസ് എന്ന് വാക്കിന്റെ ഉദ്ഭവം.പ്രോട്ടോ-ഇറാനിയൻ വാക്കായ ഹറ ബ്ര്സതി(brzati)യുടെ രൂപാന്തരമാണ്‌ ഹറാ ബരസൈത്തി.ബ്ര്സതിയുടെ സ്ത്രീലിംഗമായ ബ്ര്സതിന്റെ അർത്ഥം ‘വലിയ’ എന്നാണ്‌.ആധുനിക പേർഷ്യൻ ഭാഷയിലും (بلند) സംസ്കൃതത്തിലെ ബ്രഹത്ത് (बृहत्) എന്നിവയുമായി ഇതിന്‌ സാമ്യമുണ്ട്.ഹറ എന്നത് ഗാർഡ് എന്നും വീക്ഷിക്കുക എന്നും ഇന്തോ-യൂറോപ്യനിൽ സെർ എന്നത് സംരക്ഷിക്കുക എന്നും അർത്ഥം ഉണ്ട്.മധ്യ പേർഷ്യൻ കാലത്ത് ഹറ ബരസൈതി ഹർബോർസും ആധുനിക പേർഷ്യനിൽ അൽബോർസും ആയി
.
സൗരസ്ട്രിയന്മാർ ഈ പ്രദേശം പെഷ്യോറ്റൻന്റെ വാസസ്ഥലമായി കരുതുന്നു.ഷാഹ്നാമയിൽ ഫിർദൗസി ഈ പർവതത്തെ പറ്റി പരാമർശിക്കുന്നുണ്ട് .എൽബ്രൂസ് പർവതം,കൗകാസൂസ് പർവതം,എൽബാരിസ് പർവതം എന്നിവ ഒരേ ഇറാനിയൻ ഭാഷയിൽ നിന്നും രൂപപ്പെട്ടതാണെന്ന് കരുതുന്നു.

## ഭൂമിശാസ്ത്രം
ഇറാനിയൻ പീഠഭൂമിക്കും തെക്ക് കാസ്പിയനിലും മദ്ധ്യേ ഒരു മതിൽ കെട്ടായാണ്‌ അൽബോർസ് പർവതം സ്ഥിതി ചെയ്യുന്നത്.ഇവ ഏകദേശം 60-130 കി.മീ വ്യാപിച്ചു കിടക്കുന്നു.ജുറാസിക് ഷൽസിൽ നിന്നും കല്ക്കരി അവിടെ നിന്നും ലഭിക്കുന്നുണ്ട്.കാർബോനിഫെരൌസ്,പെർമിയൻ പാളികൾ ചുണ്ണാബ് കല്ലിന്റെ നിർമ്മാണത്തിന്‌ കാരണമാകുന്നു.കിഴക്കൻ അൽബോരസ് മേഖലകളിൽ കിഴക്ക് ഭാഗത്തായി മീസോസോയിക് പാറകൾ കാണുന്നു.കിഴക്കൻ അൽബോർസ് മേഖലകളിലെ പടിഞ്ഞാറൻ ഭാഗത്ത് പാലിയോസോണിക് പാറകൾ കാണുന്നു.മദ്ധ്യ അൽബോർസ് മേഖലകളിൽ മധ്യ ഭാഗത്തായി ട്രിയാസിക്,ജുറാസിക് പാറകൾ കാണപ്പെടുന്നു.വടക്ക്-കിഴക്കൻ ഭാഗങ്ങളിൽ ജുറാസിക് പാറകളാണ്‌ കൂടുതൽ.

## സ്കീ റിസോർട്ടുകൾ
അൽബോർസ് പർവതനിരകളിൽ വളരെ തണുത്ത ശൈത്യമാണ്‌.ധാരാളം സ്കീ റിസോർട്ടുകൾ പർവതത്തിന്റെ വിവിധ ഭാഗങ്ങളിൽ സ്ഥിതി ചെയ്യുന്നു.അവയിൽ പലതും ലോകത്തിലെ തന്നെ മികച്ചവയാണെന്ന് കരുതുന്നു.ഡിസിൻ,ഷെംഷക്,ടോചൽ,ഡർബാൻഡ് എന്നിവ അവയിൽ ചിലതാണ്‌.

### അൽബോർസ് മലനിരകളിലെ കൊടുമുടികൾ
അലാം കൂഹ്,ആസാദ് കൂഹ്,ദമാവന്ത്,ദോ ബെരർ,ദോ ഖാഹരാൻ,ഘാലീഹ് ഉദ്യാനം,ഗോർഗ്,ഖോലെനൊ,മെഹർ ചൽ,മിസിനെഹ് മാർഗ്,നാസ്,ഷാഹ് അൽബോർസ്,സീയാലാൻ,ടോചൽ,വരവസ്ഥ്

### അൽബോർസ് മലനിരകളിലെ നദികൾ
അലമൂത്,ചാലൂസ്,ദോ ഹെസാർ,ഹരാസ്,ജാജ്രൂദ്,കരജ്,കോജൂർ,ലാർ,നൂർ,സർദാബ്,ഷാ ഹസാർ,ഷാഹ് രൂദ്

### അൽബോർസ് മലനിരകളിലെ നഗരങ്ങൾ
ചാലൂസ് അമൊൽ,കരജ്

### മറ്റുള്ളവ
ഡിസിൻ,എമാംസാദെഹ് ഹാസീം,കൻഡോവാൻ ടണൽ,ലതിയാൻ ഡാം, ലാർ ഡാം

## അവലംബം

## പുറത്തേയ്ക്കുള്ള കണ്ണികൾ

* North, S.J.R., Guide to Biblical Iran, Rome 1956, p.&nbsp;50
* *Alborz Mountains*, Photos from Iran, ''Livius''.
* Maps, Photos and a List of peaks
* Astronomy Picture of the Day: May 3, 2008


വർഗ്ഗം:ഏഷ്യയിലെ പർവ്വതനിരകൾ
വർഗ്ഗം:ഇറാനിയൻ പീഠഭൂമി
വർഗ്ഗം:കാസ്പിയൻ കടൽ
വർഗ്ഗം:ഇറാനിലെ പർവ്വതനിരകൾ
ഇസ്സിക് കുൾ

കിഴക്കൻ കിർഗ്ഗിസ്താനിലെ വടക്കൻ ടിയാൻഷാൻ പർവതനിരകളിലെ ഒരു തടാകമാണ് **ഇസ്സിക് കുൾ** (**Issyk-Kul**, **Ysyk Köl**, **Issyk-Kol**:  ; ) . ജലവ്യാപ്തമനുസരിച്ച് ലോകത്തിലെ ഏറ്റവും വലിയ പത്താമത്തെ തടാകമാണിത്. കാസ്പിയൻ കടലിനു ശേഷം ലോകത്തിലെ ഏറ്റവും വലിയ രണ്ടാമത്തെ ലവണജലതടാകവുമാണിത്. മഞ്ഞു മൂടിയ പർവതങ്ങൾക്കിടയിലാണെങ്കിലും തണുത്തുറയാത്തതിനാലാണ് കിർഗ്ഗിസ് ഭാഷയിൽ ചൂടൂള്ള തടാകം എന്ന് അർഥമുള്ള ഇസ്സിക് കുൾ എന്ന പേർ വന്നത് ( ചൈനീസ് പുസ്തകങ്ങളിൽ).

റാംസർ ഉടമ്പടി പ്രകാരം അന്താരാഷ്ട്രപ്രാധാന്യമുള്ള തണ്ണീർത്തടമായി പ്രഖ്യാപിക്കപ്പെട്ട ഈ തടാകം ഇസ്സിക് കുൾ ബയോസ്ഫിയർ റിസർവ്വിന്റെ ഭാഗമാണ്.

## ഭൂമിശാസ്ത്രം

ഈ തടാകത്തിന്റെ നീളം  വീതി  വരേയും വിസ്തീർണ്ണം  ആകുന്നു.   ദക്ഷിണ അമേരിക്കയിലെ ടിറ്റിക്കാക്ക തടാകം കഴിഞ്ഞാൽ ലോകത്തിലെ ഏറ്റവും വലിയ രണ്ടാമത്തെ പർവ്വത തടാകമാണിത്. സമുദ്രനിരപ്പിൽനിന്നും  ഉയരത്തിൽ സ്ഥിതിചെയ്യുന്ന ഇതിന്റെ ആഴം  ആണ്.

118-ഓളം അരുവികളും പുഴകളും ഈ തടാകത്തിലേക്ക് ഒഴുകുന്നുണ്ട്. ഇവയിൽ ഏറ്റവും വലിയവ ഡ്ഗൈർഗാലൻ, ട്യുപ് എന്നിവയാണ്. അരുവികളും ചൂടു നീരുറവകളും മഞ്ഞുരുകിയ ജലവുമാണ് പ്രധാന ജല സോതസ്സ്. ബാഹ്യമായി ബഹിർഗമന മാർഗ്ഗമൊന്നുമില്ലെങ്കിലും ചു നദിയിലേക്ക് ഭൗമാന്തരജലപ്രവാഹമുണ്ടെന്ന് ചില ശാസ്ത്രജ്ഞർ കരുതുന്നു. ഇസ്സിക് കുൾ തടാകത്തിനടിയിൽ മോണോഹൈഡ്രോകാൽസൈറ്റ്(CaCO3·H2O)നിക്ഷേപമുണ്ട്. തെക്കൻ തീരം ടിയാൻഷാൻ പർവതനിരകളുടെ ഭാഗമായ ടെസ്കി അല-ടോ മലനിരകൾ സ്ഥിതി ചെയ്യുന്നു.ടിയാൻഷാന്റെതന്നെ ഭാഗമായ കുൻഗി അല-ടോ വടക്കൻ തീരത്തിനു സമാന്തരമായി കിടക്കുന്നു. ജലത്തിലെ ലവണാംശം 0.6%&mdash; ആണ് ( സമുദ്രജലത്തിന്റെ ലവണാംശം 3.5% ) ഓരോ വർഷംതോറും ജലനിരപ്പ് 5 സെന്റീമീറ്റർ കുറയുന്നുണ്ട്.

## ചരിത്രം

സിൽക്ക് പാതയിലെ ഒരു ഇടത്താവളമായിരുന്നു ഈ തടാകം. ബ്ലാക്ക് ഡെത്തിന്റെ ഉൽഭവസ്ഥാനം ഇവിടെയായിരുന്നുവെന്ന് ചില ചരിത്രകാരന്മാർ കരുതുന്നു.

## അവലംബം

വർഗ്ഗം:ലവണജലതടാകങ്ങൾ
വർഗ്ഗം:കിർഗ്ഗിസ്ഥാനിലെ തടാകങ്ങൾ
വർഗ്ഗം:പുരാതന തടാകങ്ങൾ
ബാൻ ചിയാങ്ങ്

തായിലാണ്ടിലെ ഉഡോൺ താനി പ്രവിശ്യയിലെ നോങ്ങ് ഹാൻ ജില്ലയിലെ ഒരു പുരാവസ്തു പഠനകേന്ദ്രമാണ്‌ **ബാൻ ചിയാങ്ങ്**().1992-ൽ യുനേസ്ക്കോ ഈ സ്ഥലത്തെ ലോക പൈതൃക കേന്ദ്രങ്ങളിൽ ഒന്നായി തിരഞ്ഞെടുത്തു.1966-ൽ കണ്ടെത്തിയ ഈ സ്ഥലം, ചുവന്ന മൺകലങ്ങളുടെ പേരിൽ വളരെ പ്രശസ്തമാണ്‌.

## കണ്ടെത്തൽ

 
ഗ്രാമീണർ താമസിച്ചിരുന്ന് ഈ സ്ഥലത്തെ പറ്റി വളരെ വർഷക്കാലം ആർക്കും ചരിത്ര പ്രാധാന്യം മനസ്സിലായിരുന്നില്ല. ഹാർവാർഡ് കോളേജിൽ നരവംശശാസ്ത്രം പഠിക്കുകയായിരുന്ന സ്റ്റീവ് യംഗ് അവിടെ 1966-ൽ താമസിക്കുകയായിരുന്നു.വില്യം സോൽഹൈം തെക്ക്-കിഴക്കൻ ഏഷ്യയിൽ നാഗരികതകളുടെ ഉദ്ഭവത്തെ പറ്റിയുള്ള സാധ്യതകൾ പറഞ്ഞിരുന്നത് സ്റ്റീവ് ശ്രദ്ധിച്ചിരുന്നു.ഒരു ദിവസം ബാൻ ചിയാങ്ങിലൂടെ സഹായിയായ ഗ്രാമത്തിലെ കലാ അദ്യാപകനുമായി സഞ്ചരിക്കവെ കപോക് മരത്തിന്റെ വേരിൽ തട്ടി ചെളിയിൽ വീണു.അവിടെ നിന്ന് അദ്ദേഹം ചെറുതും മധ്യ വലിപ്പവുമായിട്ടുള്ള ധാരാളം മൺകലങ്ങൾ കണ്ടെത്തി.അവ പരിശോദിച്ചതിൽ നിന്ന് ആദ്യ കാലത്ത് തന്നെ തീചൂളയിൽ നിന്ന് കലങ്ങൾ നിർമ്മിക്കാനുള്ള വിദ്യ അവിടങ്ങളിൽ താമസിച്ചിരുന്നവർ സ്വന്തമാക്കിയിരുന്നതായി യംഗ് മനസ്സിലാക്കി.എന്നാൽ കലങ്ങളുടെ പുറത്തെ ഡിസൈൻ വ്യത്യസ്തവും മനോഘരവുമായിരുന്നു.അദ്ദേഹം കലങ്ങളിൽ ചിലത് അദ്ദേഹം ഫാന്തിപ് ചുംബോതെ രാജകുമാരനു അയച്ച് കൊടുത്തു.അദ്ദേഹത്തിന്‌ ബങ്കോങ്ങിൽ സ്വകാര്യമായി ‘സുവാൻ പക്കാഡ്’ മ്യൂസിയമുണ്ട്.യംഗ് കുറച്ച് കലങ്ങളെടുത്ത് തായി സർക്കാരിന്റെ ഫൈൻ ആർട്സ് ഡിപ്പാർട്ട്മെന്റായ ‘ചിൻ യു ഡി’യിലേക്കും അയച്ചു കൊടുത്തു.പിന്നീട് ഫോർഡ് ഫൗഡേഷന്റെ സ്റ്റാഫായ കലാ ചരിത്രകാരനായ എലിസബത്ത് ലിയോൺസ് ബാൻ ചിയാങ്ങിൽ നിന്ന് വസ്തുക്കൾ പെൻസിൽവാനിയ സർവകലാശാലയിലേക്ക് കാല നിർണ്ണയത്തിനായി അയച്ചു കൊടുത്തു.

## പുരാവസ്തുക്കൾ
1967-ലെ ആദ്യത്തെ ശാസ്ത്രീയ ഖനനത്തിൽ നിന്ന് പല അസ്ഥികൂടങ്ങളും അവയോടൊപ്പം ചെമ്പ് ശവക്കല്ലറയും കുഴിച്ചെടുത്തു.അവിടെ നിന്നും നെല്ലിന്റെ അംശങ്ങളും കണ്ടെത്തി
.
## അധിക വായനയ്ക്ക്
* Higham, Charles, *Prehistoric Thailand*, ISBN 974-8225-30-5, pp 84–88
* Higham C.F.W. and T.F.G. Higham 2009. A new chronological framework for prehistoric Southeast Asia, based on a Bayesian model from Ban Non Wat. Antiquity 82:1-20.
* Higham C.F.W. 2011. The Bronze Age of Southeast Asia: new insight on social change from Ban Non Wat. Cambridge Archaeological Journal 21(3): 365-89
* Higham C.F.W., R. Ciarla, T.F.G. Higham, A. Kijngam and F. Rispoli 2011.  The establishment of the Bronze Age in Southeast Asia. Journal of World Prehistory, 24 (4),227-274: 
* Higham C.F.W., T.F.G. Higham and A. Kijngam 2011. Cutting a Gordian Knot: The Bronze Age of Southeast Asia, timing, origins and impact. Antiquity 85:583-98.
* White, J.C. and Hamilton, E. G. 2009. The Transmission of Early Bronze Technology to Thailand: New Perspectives World Prehistory (2009) Vol. 22. Pp 357–397
* White, J. C. (1995). Incorporating Heterarchy into Theory on Socio‐political Development: The Case from Southeast Asia. Archeological Papers of the American Anthropological Association, 6(1), 101-123.

*

## പുറത്തെക്കുള്ള കണ്ണികൾ
* *This Ancient Land of Dinosaurs, Siamoid, Siamese, and Thais* Part III
* "The Discovery of Ban Chiang" http://penn.museum/banchiang/about/discovery-of-ban-chiang/ 
* The Ban Chiang project  at the University of Pennsylvania
* Ban Chiang gallery  at the University of Hawai'i
* UNESCO world heritage listing

## അവലംബം

വർഗ്ഗം:യുനെസ്കോ ലോകപൈതൃകസ്ഥാനങ്ങൾ
വർഗ്ഗം:തായ്‌ലാന്റ്
ഗുനുങ്ങ് മുലു ദേശീയോദ്യാനം

മലേഷ്യയിലെ സരവക് സംസ്ഥാനത്ത് മിറി ഡീവിഷനിൽ സ്ഥിചെയ്യുന്ന യുനേസ്ക്കോ ലോക പൈതൃകകേന്ദ്രങ്ങളിൽ ഒന്നാണ്‌ **ഗുനുങ്ങ് മുലു ദേശീയോദ്യാനം**.പാറകളാൽ ചുറ്റപ്പെട്ട് കിടക്കുന്ന മധ്യോഷ്ണ മഴ കാടുകളാണ്‌ ഈ മലനിരകൾ.പാറകൾ ധാരാളം ഉള്ളതിനാൽ ധാരാളം സാഹസിക യാത്രികർ ഇവിടേക്ക് വരുന്നുണ്ട്.1977-1978 കാലഘട്ടത്തിൽ റോയൽ ജ്യോഗ്രഫിക്കൽ സൊസൈറ്റിയിലെ 100 ശാസ്ത്രജ്ഞർ 15 മാസത്തോളം ഇവിടെ പര്യവേഷണം നടത്തി.
ഇതിനു ശേഷം ഈ ദേശീയോദ്യാനം മുലു പർവതം എന്നറിയപ്പെടാൻ തുടങ്ങി.സർവകിലെ(Sarawak) ഏറ്റവും വലിയ രണ്ടാമത്തെ പർവതമാണ്‌ മുലു പർവതം.

## ഭൂപ്രദേശം
ലോകത്തിലെ ഏറ്റവും വലിയ പ്രകൃത്യാലുള്ള അറ കാണപ്പെടുന്ന ഗുവ നാസിബ് ബാഗുസ് ഗുനുങ്ങ് മുലു ദേശീയോദ്യാനത്തിലാണ്‌.സരവക് ചേമ്പർ എന്നാണ്‌ അത് അറിയപ്പെടുന്നത്.ഇതിന്‌ 700മീ(2,300അടി)നീളവും,396 മീ(1,299അടി)വീതിയും കുറഞ്ഞത് 70മീ(230അടി) ഉയരവും ഉണ്ട്.ഇതിനടുത്താണ്‌ ലോകത്തിലെ ഏറ്റവും വലിയ ഒറ്റ പാതയായ ഗുഹകളിൽ ഒന്നാ ഡീർ ഗുഹ.മറ്റ് പ്രധാന ഗുഹകൾ ബെനരത് കവെർൻ(Benarat Cavern),കാറ്റുകളുടെ ഗുഹ(cave of the Winds),ക്ലിയർ വാട്ടർ ഗുഹ(Clearwater Cave).ഇതാണ്‌ ലോകത്തിലെ ഏറ്റവും നീളമുള്ള എട്ടമത്തെ ഗുഹയും വ്യാപ്തത്തിന്റെ അടിസ്ഥാനത്തിൽ ലോകത്തിലെ ഏറ്റവും വലിയ ഗുഹയുമാണ്‌(30,347,540ം^3(1.071713*10^9)).

## ജന്തുക്കൾ

എട്ട് സ്പീഷ്യസിലുള്ള വേഴാമ്പലുകൾ മുലുയിൽ കണ്ടെത്തിയിട്ടുണ്ട്.അവയിലൊന്നായ രൈനൊസെരസ് ഹോൺബിൽ(rhinoceros hornbill(Buceros rhinoceros)) സരവക് സംസ്ഥാനത്തിന്റെ ദേശിയ അടയാളങ്ങളിൽ ഒന്നാണ്‌.
ഇരുപത്തി ഏഴ് സ്പീഷ്യസ് വവ്വാലുകൾ മുലുയിൽ കണ്ടെത്തിയിട്ടുണ്ട്.

വളരെ കുറച്ച് ഉഭയജീവികളെ മാത്രമെ ഗുനുങ്ങ് മുലു ദേശീയോദ്യാനത്തിൽ കണ്ടെത്തിയിട്ടുള്ളൂ.പറ്റികിടക്കുന്ന തവളയായ calluella flave ,പൊന്ത തവളയായ Ansonia torrentis എന്നിവ അതിൽ ഉൽപ്പെടുന്നു.

## സസ്യങ്ങൾ

ധാരാളം സ്പീഷ്യസിലുള്ള ചെടികൾ കാണപ്പെടുന്ന സ്ഥലമാണ്‌ ഗുനുങ്മുലു ദേശീയോദ്യാനം .പുഷ്പ്പിക്കുന്ന ചെടികൾ,മരങ്ങൾ,ഫംഗസ്സുകളെന്നിവ അവിടെ കാണപ്പെടുന്നു.

## വഴി
മുലു ദേശീയോദ്യനം ഒറ്റപ്പെട്ട് കിടക്കുന്ന ഒരു സ്ഥലമാണ്‌ അതിനാൽ അവിടെ എത്താൻ സാധിക്കുന്ന ഏക മാർഗ്ഗം വായു വഴിയാണ്‌.മുലു എയർപ്പോർട്ടിലേക്ക് മിറി (ദിവസവും),കുചിങ്ങ്(ചൊവ്വ,വ്യാഴം,ശനി) എന്നിവിടങ്ങളിൽ നിന്ന് വിമാനമുണ്ട്.മറ്റൊരു വഴി,മിറി നദിയിലൂടെ സഞ്ചരിച്ച് അവിടെ എത്താൻ സാധിക്കും .എന്നാൽ 100 കിലോമീറ്റർ ബോട്ടിലൂടെയാണ്‌ യാത്ര.ഏകദേശം 12 മണിക്കൂർ സമയം വേണ്ടിവരും യാത്രയ്ക്ക്.എയർപ്പോർട്ട് തുറക്കുന്നതിനു മുൻപ് 1991ൽ ദേശീയോദ്യാനത്തിൽ ഒരു ഹെലിപാഡ് തുറന്നിരുനു.

മുലുദേശീയോദ്യാനം സന്ദർശിക്കുന്നവരിൽ കൂടുതലും മല കയറ്റത്തിലും സാഹസിക പ്രവർത്തികളിലുമാണ്‌ കൂടുതലായി ഏർപ്പെടുന്നത്.പ്രാഥമികമായി ദേശീയോദ്യാനത്തിന്റെ സവിശേഷതകളാണ്‌ ഇതിന്റെ പ്രശസ്തിക്കായി ഉപയോഗിക്കുന്നത് 

## അവലബം

## പുറത്തെക്കുള്ള കണ്ണികൾ

*UNESCO site datasheet
*Tourism Malaysia – Gunung Mulu National Park
*

വർഗ്ഗം:ഏഷ്യയിലെ ലോകപൈതൃകകേന്ദ്രങ്ങൾ
വർഗ്ഗം:ദേശീയോദ്യാനങ്ങൾ
വർഗ്ഗം:മലേഷ്യ
സോറിയാസിസ്

ദീർഘ കാലം നീണ്ടുനിൽക്കുന്ന ഒരു ഓട്ടോഇമ്മ്യൂൺ ത്വക്ക് രോഗമാണ് **സോറിയാസിസ്**. ത്വക്കിൽ അസാധാരണമായ പാടുകൾ കാണാം. ഈ പാടുകൾ സാധാരണയായി ചുവന്ന നിറത്തിലും, ചൊറിച്ചിൽ ഉണ്ടാക്കുന്നതുമാണ്‌. ഇവ ശരീരത്തിൻറെ ഒരു ഭാഗത്ത് മാത്രം എന്നാ രീതിയിലും ശരീരം മുഴുവൻ എന്നാ രീതിയിലും കാണപ്പെടാറുണ്ട്. ത്വക്കിനു പറ്റുന്ന പരിക്കുകൾ ത്വക്കിൽ സോറിയാസിസ് മാറ്റങ്ങൾക്കു കാരണമാകാം, ഇതിനെ കോബ്നർ ഫിനോമെനൻ എന്ന് പറയുന്നു.

## രോഗലക്ഷണങ്ങൾ

പ്രധാനമായും സോറിയാസിസ് 5 തരങ്ങളാണ് ഉള്ളത്: പ്ലേക്ക് സോറിയാസിസ്, ഗുട്ടേറ്റ് സോറിയാസിസ്, പുസ്റ്റുലാർ സോറിയാസിസ്, എരിത്രോഡെർമിക് സോറിയാസിസ്.

ഓരോ രോഗിയിലും രോഗത്തിൻറെ ശക്തി അനുസരിച്ചു വ്യത്യസ്തമായ രോഗ ലക്ഷണങ്ങളും അടയാളങ്ങളുമാണ് കാണുക. സാധാരണയായി സോറിയാസിസ് രോഗബാധിതർ കാണിക്കുന്ന രോഗലക്ഷണങ്ങൾ ഇവയാണു:

* പിങ്ക്-ചുവപ്പ് നിറത്തിൽ ത്വക്ക് കാണപ്പെടും, വെള്ള സ്കേലുകളും കാണപ്പെടും.
* വരണ്ടു കാണപ്പെടുന്ന ത്വക്ക്, വിള്ളലുകളും ഉണ്ടാകും, ഇടയ്ക്ക് ചോര പൊടിയും.
* വെള്ളത്തുള്ളികൾ പോലെ പാടുകൾ (കുട്ടികളിൽ)
* പുകയുന്ന പോലെയും ചൊറിച്ചിൽ അനുഭവപ്പെടുകയും ചെയ്യുക.
* കുഴികൾ ഉള്ളതും സമത്വമില്ലാത്തതുമായ നഖങ്ങൾ
* കട്ടിയുള്ളതും വീർത്തതുമായ സന്ധികൾ
* ചലം നിറഞ്ഞ കുരുകൾ ശരീരത്തിൽ കാണപ്പെടുന്നത്

## രോഗനിർണയവും ചികിത്സയും

ത്വക്ക് കാണപ്പെടുന്നതിനു അനുസരിച്ചാണു സോറിയാസിസ് രോഗനിർണയം. ത്വക്കിലെ പാടുകൾ കാണുമ്പോൾ രോഗനിർണയം സാധ്യമാണ്. രോഗനിർണയത്തിനു പ്രത്യേക രോഗനിർണയ പ്രക്രിയയോ രക്ത പരിശോധനയോ ആവശ്യമില്ല. 

സോറിയാസിസ് രോഗകാരണത്തെക്കുറിച്ചു പല അഭിപ്രായങ്ങൾ ഉണ്ട്. ജനിതക കാരണങ്ങളാൽ, ജീവിതശൈലിയാൽ, മറ്റു മരുന്നുകളുടെ പാർശ്വഫലത്താൽ സോറിയാസിസ് രോഗമുണ്ടാകാം.

ഓരോ തരം സോറിയാസിസിനും വിവധ രോഗലക്ഷണങ്ങളാണ് ഉള്ളത്, ഈ രോഗലക്ഷണങ്ങൾക്കനുസരിച്ചാണ് ചികിത്സയും. രോഗത്തിൻറെ മൂർച്ചയ്ക്കു അനുസരിച്ചും ചികിത്സയിൽ വ്യത്യാസങ്ങൾ വരും.

## അവലംബം

വർഗ്ഗം:ത്വക്ക് രോഗങ്ങൾ
ഫോർട്ട്‌ ഡ്രം (എൽ ഫ്രൈലെ ദ്വീപ്‌)

**ഫോർട്ട്‌ ഡ്രം** അഥവാ **എൽ ഫ്രൈലെ ദ്വീപ്‌**  ഫിലിപ്പീൻസ് ലെ മനില ഉൾക്കടലിലെ ഒരു ദ്വീപ്‌ ആണ്. സൈനിക ആവശ്യങ്ങൾക്ക് ആയി ഇതിനെ ഒരു കോട്ട ആക്കി 
മാറ്റിയിരുന്നു. ഇതിനെ കോൺക്രീറ്റ് ബാറ്റിൽഷിപ്പ്  (the concrete battleship) എന്നും വിളിക്കുന്നു. അമേരിക്കൻ കോളനിവാഴ്ച സമയത്ത് 1909 ൽ അമേരിക്കൻ സൈന്യം ആണ് ഇത് നിർമ്മിച്ചത്. രണ്ടാം ലോകമഹായുദ്ധ സമയത്ത്  ജപ്പാൻ ഇത് കൈവശപ്പെടുത്തി. തുടർന്നു യു.എസ്.എ ഇത് തിരിച്ചു പിടിക്കുകയും ഇവിടം ഡീസലും ഗാസോലിനും കൊണ്ട് കത്തിച്ച് ഉപയോഗ ശൂന്യമാക്കുകയും ചെയ്തു.

## നിരുക്തം
ഇപ്പോൾ ഉപേക്ഷിക്കപ്പെട്ട ഈ കോട്ട  ബ്രിഗേഡിയർ ജനറൽ റിച്ചാർഡ് സി ഡ്രം ന്റെ പേരിലാണ് നാമകരണം ചെയ്തത്.  മെക്സിക്കൻ അമേരിക്കൻ യുദ്ധത്തിലും അമേരിക്കൻ ആഭ്യന്തരയുദ്ധത്തിലും സേവനം അനുഷ്ടിച്ച ബ്രിഗേഡിയർ  ഡ്രം 1909 ലാണ് അന്തരിച്ചത്. ഫിലിപ്പൈൻസ് ലെ കവിറ്റ് പ്രവിശ്യയിലാണ്  ഈ കോട്ട 

## നിർമ്മാണം
സ്പാനിഷ് അമേരിക്കൻ യുദ്ധകാലത്ത് പിടിച്ചടക്കിയ എല്ലാ പ്രധാന തുറമുഖങ്ങളും ദ്വീപുകളും കോട്ടകൾ ആക്കി സംരക്ഷിക്കാൻ ആ സമയത്ത് യു.എസ്.എ യുടെ പ്രസിഡന്റ് ആയിരുന്ന  വില്യം.എച്ച്.ടാഫ്റ്റ് തീരുമാനിച്ചു.   അതിന്റെ ഭാഗമായാണ് ഫോർട്ട്‌ ഡ്രം രൂപം കൊള്ളുന്നത്. അങ്ങനെ എൽ ഫ്രൈലെ ദ്വീപ് ഒരു കോട്ട ആയി മാറ്റുകയും ഫോർട്ട്‌ ഡ്രം എന്ന പേരിൽ അറിയപ്പെടുകയും ചെയ്തു. ആദ്യം മൈനുകളെ നിർവീര്യമാക്കുന്ന സൈനിക താവളം ആക്കാൻ ഉദ്ദേശിച്ച ഈ ദ്വീപ്‌ പിന്നീട് സമതലം ആക്കുകയും അവിടെ പീരങ്കികൾ സ്ഥാപിക്കുകയും ചെയ്തു. ഇരുപത് അടി ഉയരമുള്ള കോണ്ക്രീറ്റ് ചുമരുകൾ ആ കാലഘട്ടത്തിൽ ശത്രുക്കളുടെ നാവിക സേനയ്ക്ക് തകർക്കാൻ പറ്റാത്ത നിർമ്മിതി ആയിരുന്നു. 

1909 ൽ തുടങ്ങിയ ഈ കോട്ടയുടെ നിർമ്മാണം അഞ്ചു കൊല്ലം കൊണ്ട് പൂർത്തിയായി. 1916 ൽ ഇവിടെ തോക്കുകളും പീരങ്കികളും സ്ഥാപിച്ചു.  240 സൈനികർക്ക് താമസിക്കുവാൻ വേണ്ടിയുള്ള വീടുകളും ഇവിടെ നിർമിച്ചു.

## രണ്ടാം ലോകമഹായുദ്ധം
ജാപ്പനീസ് ഇമ്പീരിയൽ സേന 1941ൽ ലുസോൺ ദ്വീപ്‌ കീഴടക്കിയതോടെ ജാപ്പനീസ് സേന ഫോർട്ട്‌ ഡ്രമ്മിനു സമീപത്ത് എത്തി. പസഫിക് പ്രദേശത്ത് യുദ്ധം തുടങ്ങുന്നത്തിനു തൊട്ടു മുൻപ് 1941 ഡിസംബർ 7 ൽ അമേരിക്കൻ സേനയുടെ ആർട്ടിലറി റെജിമെൻറ് സ്ഥാനം പിടിച്ചു. 1942 ജനുവരി രണ്ടിനു ജാപ്പനീസ് സേനയുടെ വായുസേന ഇവിടെ നിരന്തരമായി ബോംബിംഗ് നടത്തി. ഇവിടെ വച്ച് ജാപ്പനീസ് സേനയ്ക് എതിരെ ആയിരുന്നു ആദ്യമായി ഒരു കടൽത്തീര അമേരിക്കൻ പീരങ്കി ശത്രുക്കൾക്ക് നേരെ വെടിവെച്ചത്. 1942 മേയ് 6 നു ഫോർട്ട്‌ ഡ്രം , ജാപ്പനീസ് സേന കയ്യടക്കി. 1945 വരെ ഇവിടം ജാപ്പനീസ് സേനയുടെ അധീനതയിൽ ആയിരുന്നു. 

അമേരിക്കൻ-ഫിലിപ്പിനോ സൈന്യം മനില തിരിച്ച് പിടിക്കുന്നതിനായി നടത്തിയ യുദ്ധത്തിൽ (1944–1945) യു.എസ് നാവിക സേനയും വ്യോമ സേനയും സംയുക്തമായി ഫോർട്ട്‌ ഡ്രമ്മിൽ ആക്രമണം അഴിച്ചുവിട്ടു.  അമേരിക്കൻ സൈന്യം ഇവിടെ ഡീസൽ, ഗാസോലിൻ എന്നിവ പമ്പ് ചെയ്ത് ഈ പ്രദേശം മുഴുവൻ അഗ്നിക്ക് ഇരയാക്കി. ദിവസങ്ങളോളം ഇവിടെ അഗ്നിബാധ ഉണ്ടായി. 1945 ഏപ്രിൽ മാസം അവസാനിക്കുമ്പോഴേക്കും മനില ഉൾക്കടൽ പ്രദേശത്ത് നിന്നും ജാപ്പനീസ് സേന പൂർണ്ണമായും പിൻവാങ്ങി.

## ഇന്നത്തെ അവസ്ഥ
രണ്ടാം ലോക മഹായുദ്ധത്തിനു ശേഷം ഇവിടെ ഉപേക്ഷിക്കപ്പെട്ട തോക്കുകളും യുദ്ധ സാമഗ്രികളും ഈ കോട്ടയുടെ അവശിഷ്ടങ്ങളിൽ കാണാം. 1970 മുതൽ ഇവിടം പഴയ ഇരുമ്പുരുക്ക് സാമഗ്രികൾക്ക് വേണ്ടി പലപ്പോഴായി കൊള്ളയടിക്കപ്പെട്ടു. 2009 വരെ ഇവിടെ ഇങ്ങനെ കൊള്ള നടന്നിരുന്നു . ഇവിടെ ഫിലിപ്പൈൻസ് കോസ്റ്റ് ഗാർഡ് ഒരു ലൈറ്റ്ഹൌസ് സ്ഥാപിച്ചു.

## അവലംബം

വർഗ്ഗം:രണ്ടാം ലോകമഹായുദ്ധം
വർഗ്ഗം:കോട്ടകൾ
ചിത്രകൂട്ട് എക്സ്പ്രസ്സ്‌

മദ്ധ്യപ്രദേശിലെ പ്രധാനപ്പെട്ട ആർമി കണ്ടോൺമെൻറ് ഹബ് ആയ ജബൽപൂർ മുതൽ ഉത്തർപ്രദേശിൻറെ തലസ്ഥാനമായ ലക്നൌ വരെ സർവീസ് നടത്തുന്ന ഇന്ത്യൻ റെയിൽവേയുടെ ദിവസേനയുള്ള മെയിൽ / എക്സ്പ്രസ്സ്‌ ട്രെയിനാണ് **ചിത്രകൂട്ട് എക്സ്പ്രസ്സ്‌** (ട്രെയിൻ നമ്പർ 15205 / 15206) . 

## ചരിത്രം

## സമയക്രമപട്ടിക

രാത്രി 08.40-നു ലഖ്നൌവിൽ പുറപ്പെടുന്ന തീവണ്ടി പിറ്റേന്ന് രാവിലെ 09.30-നു ജബൽപൂരിൽ എത്തിച്ചേരുന്നു. തിരികെ 17:30-നു ജബൽപൂർ റെയിൽവേ സ്റ്റേഷനിൽനിന്നും പുറപ്പെട്ടു ലക്നൌ റെയിൽവേ സ്റ്റേഷനിൽനിന്നും പുറപ്പെട്ടു പിറ്റേന്ന് രാവിലെ 07:10-നു ലഖ്നൌവിൽ എത്തിച്ചേരുന്നു.

ട്രെയിൻ നമ്പർ 15009 ചിത്രകൂട്ട് എക്സ്പ്രസ്സിനു ലക്നൌ കഴിഞ്ഞാൽ ഉന്നോ ജങ്ഷൻ (2 മിനിറ്റ്), കാൻപൂർ സെൻട്രൽ (10 മിനിറ്റ്), ഗോവിന്ദ്പുരി (2 മിനിറ്റ്), ഭിംസെൻ (2 മിനിറ്റ്), കാതര റോഡ്‌ (2 മിനിറ്റ്), പടാര (2 മിനിറ്റ്), ഘടംപൂർ (2 മിനിറ്റ്), ഹാമിർപൂർ റോഡ്‌ (2 മിനിറ്റ്), ഭർവ സുമെർപൂർ (2 മിനിറ്റ്), രഗോൽ (2 മിനിറ്റ്), ഇചൌലി (2 മിനിറ്റ്), ബാന്ദ ജങ്ഷൻ (10 മിനിറ്റ്), ഖുർഹാന്ദ് (2 മിനിറ്റ്), അടര (2 മിനിറ്റ്), ശിവ്റാംപൂർ (2 മിനിറ്റ്), ചിത്രകൂട്ട് (2 മിനിറ്റ്), മണിക്പൂർ ജങ്ഷൻ (20 മിനിറ്റ്), മാജഗവൻ (2 മിനിറ്റ്), ജൈത്വർ (2 മിനിറ്റ്), സത്ന (10 മിനിറ്റ്), ഉൻച്ചേര (2 മിനിറ്റ്), മൈഹാർ (2 മിനിറ്റ്), ജുകേഹി (2 മിനിറ്റ്), കത്നി (5 മിനിറ്റ്), സിഹോര റോഡ്‌ (2 മിനിറ്റ്), ജബൽപൂർ എന്നീ സ്റ്റോപ്പുകളാണ് ഉള്ളത്.

ട്രെയിൻ നമ്പർ 15010  ചിത്രകൂട്ട് എക്സ്പ്രസ്സിനു ജബൽപൂർ കഴിഞ്ഞാൽ സിഹോര റോഡ്‌ (2 മിനിറ്റ്), കത്നി (5 മിനിറ്റ്), ജുകേഹി (2 മിനിറ്റ്), മൈഹാർ (2 മിനിറ്റ്), ഉൻച്ചേര (2 മിനിറ്റ്), സത്ന (10 മിനിറ്റ്), ജൈത്വർ (1 മിനിറ്റ്), മാജഗവൻ (2 മിനിറ്റ്), മണിക്പൂർ ജങ്ഷൻ (30 മിനിറ്റ്), ചിത്രകൂട്ട് (2 മിനിറ്റ്), ശിവ്റാംപൂർ (2 മിനിറ്റ്), അടര (2 മിനിറ്റ്), ഖുർഹാന്ദ് (2 മിനിറ്റ്), ബാന്ദ ജങ്ഷൻ (10 മിനിറ്റ്), ഇചൌലി (2 മിനിറ്റ്), രഗോൽ (2 മിനിറ്റ്), ഭർവ സുമെർപൂർ (2 മിനിറ്റ്), ഹാമിർപൂർ റോഡ്‌ (2 മിനിറ്റ്), ഘടംപൂർ (2 മിനിറ്റ്), പടാര (2 മിനിറ്റ്), കാതര റോഡ്‌ (2 മിനിറ്റ്), ഭിംസെൻ (2 മിനിറ്റ്), ഗോവിന്ദ്പുരി (2 മിനിറ്റ്), കാൻപൂർ സെൻട്രൽ (10 മിനിറ്റ്), ഉന്നോ ജങ്ഷൻ (2 മിനിറ്റ്), ലക്നൌ എന്നീ സ്റ്റോപ്പുകളാണ് ഉള്ളത്.

## അവലംബം

വർഗ്ഗം:ഇന്ത്യയിലെ യാത്രാതീവണ്ടികൾ
കീവ് കേക്ക്

റഷ്യയിലെ കീവിൽ നിർമ്മിക്കപ്പെടുന്ന ഒരു ബേക്കറി ഉൽപ്പന്നമാണ് കീവ് കേക്ക്. ഡിസംബർ 6, 1956 മുതൽ കാറൽ മാർക്സ് കൺഫെക്ഷണറി ഫാക്ടറിയിൽ നിന്നാണ് കീവ് കേക്ക് ഉല്പാദിപ്പിച്ചിരുന്നത്. ഇന്ന് റോഷൻ കോർപ്പറേഷന്റെ അനുബന്ധകമായി പ്രവർത്തിക്കുന്ന ഫാക്ടറിയാണ് കീവ് കേക്ക് ഉല്പാദിപ്പിക്കുന്നത്. യു. എസ്. എസ്. ആറിൽ പ്രശസ്തിയർജ്ജിച്ച കീവ് കേക്ക് മെരിങ്, ചോക്കലേറ്റ്, ഹേസൽനട്ട്, ബട്ടർ ക്രീം എന്നിവ കൊണ്ടാണ് ഉണ്ടാക്കുന്നത്. കീവ് നഗരത്തിന്റെ പ്രതീകങ്ങളിലൊന്നായി ഈ കേക്ക് മാറിയിരിക്കുന്നു. 
## അവലംബം

വർഗ്ഗം:മധുരപലഹാരങ്ങൾ
സംജീവി (പർവ്വതം)

ഹിന്ദു പുരാണങ്ങൾ പ്രകാരം, ഔഷധഗുണമുള്ള നിരവധി ചെടികൾ വളരുന്ന പുണ്യമലയാണ് സംജീവി. യുദ്ധത്തിൽ മുറിവേറ്റ രാമനെയും, ലക്ഷ്മണനെയും, വാനരരെയും സുഖപ്പെടുത്തുവാനായി ഹനുമാൻ ഈ മല ദ്രോണഗിരിയിൽ നിന്നും അടർത്തി കൊണ്ടുവന്നു എന്നാണ് പുരാണം. ഇന്ദ്രജിത്തിന്റെ അസ്ത്രം കൊണ്ട് മുറിവേറ്റ രാമനെയും, ലക്ഷ്മണനെയും പുനരുജ്ജീവിപ്പിക്കുവാൻ സംജീവിയിലെ ഒരു ഔഷധച്ചെടിക്ക് മാത്രമേ കഴിയൂ എന്നറിഞ്ഞ ഹനുമാൻ, സംജീവിയിലെത്തിയപ്പോൾ ഔഷധച്ചെടി തിരിച്ചറിയാനാവാത്തതുകൊണ്ട് മല തന്നെ അടർത്തിയെടുത്ത് കൊണ്ടുപോകുകയായിരുന്നു. 

ഇഹകാലത്തെ സംജീവി സ്ഥിതി ചെയ്യുന്നത് തമിഴ്നാട്ടിലെ രാജപാളയത്താണ്. ഹനുമാൻ സംജീവി കൊണ്ടുപോകുന്ന വേളയിൽ അടർന്നു വീണ മലയുടെ കഷ്ണങ്ങളാണ് രാജപാളയത്തെ ഈ മലനിരകളെന്ന് ഐതിഹ്യമുണ്ട്.

വർഗ്ഗം:പർവ്വതങ്ങൾ
വർഗ്ഗം:രാമായണത്തിലെ സ്ഥലങ്ങൾ
വർഗ്ഗം:തമിഴ്‌നാട്ടിലെ മലകൾ
സൈനോ-തിബെറ്റൻ ഭാഷകൾ

പൂർവ്വേഷ്യ, തെക്കുകിഴക്കേ ഏഷ്യ, ദക്ഷിണേഷ്യ എന്നിവിടങ്ങളിൽ സംസാരിക്കപ്പെടുന്ന നാന്നൂറിൽ അധികം ഭാഷകളുടെ കുടുംബമാണ് **സൈനോ-തിബെറ്റൻ ഭാഷകൾ**. ഇന്തോ-യുറോപ്യൻ ഭാഷകൾ കഴിഞ്ഞാൽ ലോകത്തിൽ ഏറ്റവും പ്രചാരത്തിലുള്ള ഭാഷാ കുടുംബം ഇതാണ്. ചൈനീസ് ഭാഷകൾ (1.2 ബില്യൺ ജനങ്ങൾ), ബർമീസ് ഭാഷകൾ (33 മില്യൺ), തിബറ്റൻ ഭാഷകൾ (8 മില്യൺ) എന്നിവയാണ് പ്രധാന സൈനോ-തിബെറ്റൻ ഭാഷകൾ. ഏഷ്യയിലെ വിദൂരമായ മലമ്പ്രദേശങ്ങളിൽ സംസാരിക്കുന്ന അപൂർവ ഭാഷകൾ ഇതുവരെ പൂർണ്ണമായും രേഖപ്പെടുത്തിയിട്ടില്ല.

പ്രധാനമായും സിനിട്ടിക് (ചൈനീസ് വകഭേദങ്ങൾ ഉൾപ്പെടുന്നവ), തിബത്തോ-ബർമ്മൻ എന്നിങ്ങനെ രണ്ടായാണ് സൈനോ-തിബെറ്റൻ ഭാഷകളെ തിരിച്ചിരിക്കുന്നത്. തിബത്തോ-ബർമ്മൻ ഭാഷകളെ ചിലർ  ട്രാൻസ്-ഹിമാലയൻ ഭാഷകൾ എന്നും പറയുന്നു.

## ചരിത്രം
ചൈനീസ്, തിബറ്റൻ, ബർമീസ് ഭാഷകൾ തമ്മിലുള്ള സാമ്യതയും അവ തമ്മിലുള്ള ബന്ധവും ആദ്യമായി പരാമർശിക്കപ്പെടുന്നത് പത്തൊൻപതാം നൂറ്റാണ്ടിൻറെ ആദ്യ കാലങ്ങളിലാണ്.  ഇന്തോ-യുറോപ്യൻ,ആസ്ട്രോ-ഏഷ്യാറ്റിക് ഭാഷകൾ എന്നിവയെ പോലെ 
സൈനോ-തിബെറ്റൻ ഭാഷകളെ കൂടുതലായി വർഗീകരിക്കാൻ കഴിഞ്ഞിട്ടില്ല. അതിർത്തി പ്രദേശങ്ങളിലും മറ്റു വിദൂരപ്രദേശങ്ങളിലും ഉള്ള സൈനോ-തിബെറ്റൻ ഭാഷകളെ കുറിച്ച് പഠിക്കാൻ ഇതുവരെ കഴിഞ്ഞിട്ടില്ല. 

പതിനെട്ടാം നൂറ്റാണ്ടിൽ തിബറ്റൻ, ബർമീസ് ഭാഷകളുടെ പരമ്പരാഗതമായ സാഹിത്യ രീതികളിലെ സാമ്യത ശ്രദ്ധിക്കപ്പെട്ടു. തുടർന്നു ബ്രയൻ ഹൌട്ടൻ ഹോഡ്ജ്സണും മറ്റു ചില ഭാഷാ ശാസ്ത്രജ്ഞരും വടക്ക് കിഴക്കൻ ഭാരതത്തിലെയും തെക്കുകിഴക്കേ ഏഷ്യയിലെയും സാഹിത്യത്തിൽ ഉപയോഗിക്കാത്ത ഭാഷകളുടെ സാമ്യത  പഠനവിഷയമാക്കി. ഈ ഭാഷകളെ തിബത്തോ-ബർമ്മൻ ഭാഷകൾ എന്ന് നാമകരണം ചെയ്തത് 1858ൽ  ജെയിംസ് റിച്ചാർഡ്സൺ ലോഗൻ ആയിരുന്നു. അദ്ദേഹം ഈ ഭാഷകളുടെ കൂട്ടത്തിലേക്ക് കാരെൻ ഭാഷയെയും ഉൾപ്പെടുത്തി.. സ്റ്റെൻ കൊനോവ് രചിച്ച   Linguistic Survey of India യുടെ മൂന്നാം വാള്യം ബ്രിട്ടീഷ് ഇന്ത്യയിലെ തിബത്തോ-ബർമ്മൻ ഭാഷകളെ കുറിച്ചായിരുന്നു.

## ഇന്ത്യയിൽ പ്രചാരത്തിലുള്ളവയിൽ ചിലത്

ഈ പട്ടിക ഇനിയും പുതുക്കാവുന്നതാണ്.

## പഠനങ്ങൾ
ഇന്തോ-ചൈനീസ് ഭാഷകളെ കുറിച്ച്  ജെയിംസ് റിച്ചാർഡ്സൺ ലോഗനും മറ്റുള്ളവരും നടത്തിയ പഠനങ്ങളിൽനിന്നും അവ തിബത്തോ-ബർമ്മൻ, തായ്, മോൻ-ഖമർ, മലയോ-പോളിനേഷ്യൻ കുടുംബങ്ങൾ ഉൾപ്പെട്ടതാണെന്ന് കണ്ടെത്തി. 1823-ൽ ജൂലിയസ് ക്ലാപോർത്ത് ബർമ്മീസ്, തിബറ്റൻ, ചൈനീസ് ഭാഷകൾക്ക് പൊതുവായി ഒരു അടിസ്ഥാന പദസഞ്ചയം ഉണ്ട് എന്ന് മനസ്സിലാക്കി. തായ്, മോൻ-ഖമർ, മലയോ-പോളിനേഷ്യൻ ഭാഷകളുടെ പദസഞ്ചയം വിഭിന്നമായിരുന്നു എന്നും കണ്ടെത്തുകയുണ്ടായി.

ആദ്യമായി സൈനോ-തിബെറ്റൻ എന്ന വാക്ക് പരാമർശിക്കുന്നത്  1924ൽ ജീൻ പ്രിസൈലുസ്കിയാണ്. 

1935-ൽ നരവംശശാസ്ത്രജ്ഞനായ ആൽഫ്രെഡ് ക്രോബർ കാലിഫോർണിയ സർവ്വകലാശാലയുടെ സഹായത്തോടെ സൈനോ-തിബറ്റൻ ഭാഷാശാസ്‌ത്ര പ്രോജക്റ്റ് ആരംഭിച്ചു. റോബർട്ട് ഷാഫർ, പോൾ.കെ.ബെനഡിക്ട് എന്നിവരായിരുന്നു അതിനു മേൽനോട്ടം വഹിച്ചത്. തുടർന്നു ഷാഫറും ബെനഡിക്ടും പ്രബന്ധങ്ങൾ പ്രസിദ്ധപ്പെടുത്തി. ബെനഡിക്ട്, തിബത്തോ-ബർമൻ ഭാഷകളുടെ സാമ്യതാ പഠനത്തിലൂടെ അവയുടെ പൂർവിക ഭാഷ എന്ന് വിളിക്കാവുന്ന പ്രോട്ടോ-തിബത്തോ-ബർമ്മൻ ഭാഷ രൂപീകരിച്ചു. തിബറ്റൻ, ജിങ്ങ്പോ, ബർമ്മീസ്, ഗാരോ, മിസോ, സ്ഗോ കാരെൻ, പഴയ ചൈനീസ് ഭാഷകളെയാണ് അദ്ദേഹം താരതമ്യ പഠനത്തിനു വിധേയമാക്കിയത്. അദ്ദേഹം താഴെ കാണുന്ന പ്രകാരം വ്യഞ്ജനങ്ങളുടെ സാമ്യത തയ്യാറാക്കി.

## അവലംബം

വർഗ്ഗം:ഭാഷാകുടുംബങ്ങൾ
വർഗ്ഗം:സിനോ-തിബത്തൻ ഭാഷകൾ
ഹർജിത്ത് സജ്ജൻ

കാനഡയുടെ പ്രതിരോധമന്ത്രിയാണ് **ഹർജിത്ത് സജ്ജൻ (Harjit Sajjan)**

## References

## External links
* Official Website

വർഗ്ഗം:കാനഡയിലെ മന്ത്രിമാർ
വർഗ്ഗം:1970-ൽ ജനിച്ചവർ
റോസ് വാട്ടർ

റോസാപ്പൂവിന്റെ ഇതളുകൾ ഏറെനേരം വെള്ളത്തിലിട്ട് നിർമ്മിക്കുന്ന പാനീയമാണ് **റോസ് വാട്ടർ**. സുഗന്ധലേപന നിർമ്മാണത്തിനായി റോസ് ഇതളുകൾ ഡിസ്റ്റിൽ ചെയ്യുമ്പോൾ ലഭിക്കുന്ന ഉപഉൽപ്പന്നമാണിത്. ഇത് ഭക്ഷണപദാർഥങ്ങൾക്ക് രുചി നൽകാനും, മതപരമായ ആഘോഷങ്ങൾക്കും, സൗന്ദര്യവർധക പദാർത്ഥങ്ങളിലും ഉപയോഗിക്കുന്നു. റോസ് വാട്ടറിൽ പഞ്ചസാര ചേർത്താണ് റോസ് സിറപ്പ് നിർമ്മിക്കുന്നത്.യൂറോപ്പിലും ഏഷ്യയിലുമാണ് റോസ് വാട്ടർ പ്രധാനമായും ഉപയോഗത്തിലുള്ളത്.
## ഉദ്ഭവം
പൂവിതളുകളിൽ നിന്നും സുഗന്ധലേപനങ്ങൾ നിർമ്മിക്കുന്ന വിദ്യ പുരാതന ഗ്രീക്കുകാർക്കും, പേർഷ്യക്കാർക്കും അറിയാമായിരുന്നു. റോസ് വാട്ടർ 'ഗൊലാബ്' എന്ന പേരിൽ പേർഷ്യയിൽ പ്രസിദ്ധമായിരുന്നു. ഡിസ്റ്റിലറികളിൽ വ്യാവസായിക അടിസ്ഥാനത്തിൽ റോസ് വാട്ടർ നിർമ്മിക്കുന്ന സങ്കേതം വികസിപ്പിച്ചെടുത്തത് പേർഷ്യൻ രസതന്ത്രജ്ഞനായ അവിസീനിയയാണ്. അത്തർ നിർമ്മാണത്തിനു ശേഷം ബാക്കിയാവുന്ന ദ്രാവകം റോസ് വാട്ടറിനായി ചിലയിടങ്ങളിൽ ഉപയോഗിക്കുന്നു. 
## ഉപയോഗങ്ങൾ
അറേബ്യൻ വിഭവങ്ങളിൽ പലതിലും റോസ് വാട്ടർ ധാരാളമായി ഉപയോഗിക്കുന്നു. ഇറാനിൽ റോസ് വാട്ടർ ചായ, ഐസ്ക്രീം, മധുര പലഹാരങ്ങൾ എന്നിവയിൽ ചേർക്കുന്നു. ഇന്ത്യയിലും പാകിസ്താനിലും പാലുൽപ്പന്നങ്ങൾക്ക് നിറവും ഗന്ധവും നൽകാൻ റോസ് വാട്ടർ ഉപയോഗിക്കുന്നു. ചുവന്ന വീഞ്ഞിനു പകരമുള്ള ഹലാൽ ചേരുവയായും റോസ് വാട്ടർ ഉപയോഗത്തിലുണ്ട്. ഗുലാബ് ജാമുൻ നിർമ്മിക്കുന്നത് റോസ് വാട്ടർ പാനീയത്തിലാണ്. ആയുർവേദത്തിൽ കണ്ണിന് കുളിർമ നൽകാൻ റോസ് വാട്ടർ ചേർത്ത ദ്രാവകങ്ങൾ ഉപയോഗിക്കുന്നു. മുസ്ലീം തീർഥാടനകേന്ദ്രമായ കഅബ വൃത്തിയാക്കുന്നത് സംസം വെള്ളത്തിൽ റോസ് വാട്ടർ ചേർത്ത മിശ്രിതം കൊണ്ടാണ്.

വർഗ്ഗം:ഭക്ഷണചേരുവകൾ
ചാൾസ് നദി

അമേരിക്കൻ ഐക്യനാടുകളിലെ മസാച്ചുസെറ്റസിലൂടെ ഒഴുകുന്ന നദിയാണ് ചാൾസ് നദി. ഹോപ്കിങ്ടണിൽ നിന്നും ഉദ്ഭവിച്ച്, 23 അമേരിക്കൻ നഗരങ്ങൾ കടന്ന് അറ്റ്ലാന്റിക്ക് മഹാസമുദ്രത്തിലാണ് ചാൾസ് നദി അവസാനിക്കുന്നത്. മുപ്പത്തിമൂന്ന് തടാകങ്ങൾ ചാൾസ് നദിയുടെ ഡ്രൈനേജ് ബേസിനിൽ ഉള്ളവയാണ്. ആദ്യകാലങ്ങളിൽ റെഡ് ഇന്ത്യൻ വംശജർ ഈ നദിയിലൂടെ പ്രയാണവും, ചരക്കുനീക്കവും നടത്തിയിരുന്നതായി രേഖകളുണ്ട്. ഈ നദിയുടെ ഭൂപടം ആദ്യമായി വരച്ചതും, ചാൾസ് നദി എന്ന് പേരിട്ടതും ക്യാപ്റ്റൻ ജോൺ സ്മിത്താണ്. ചാൾസ് നദിയുടെ ആഴമേറിയ ഭാഗങ്ങളിൽ ബോട്ടിങും, റോവിങും നടക്കാറുണ്ട്. ചാൾസ് റിവർ സ്പീഡ്വേ വർഷങ്ങളോളം ഇവിടെ പ്രവർത്തിച്ചിരുന്നു.

1950-കളിൽ ചുറ്റുമുള്ള ഫാക്ടറികളിൽ നിന്നുമുള്ള മലിനജലം ഒഴുകിയിറങ്ങുന്നതുകൊണ്ട് ചാൾസ് നദി മലിനമായിരുന്നു. എന്നാൽ 1960-കളിൽ ചാൾസ് നദി സംരക്ഷണ സമിതി രൂപം കൊള്ളുകയും, മലിനജലം നദിയിലേക്ക് ഒഴുക്കുന്നതിനെതിരെ നിയമനിർമ്മാണം ഉണ്ടാകുകയും ചെയ്തു. ചാൾസ് നദിക്കു കുറുകെ ഒരു ഡാം നിർമ്മിക്കുകയും, ഇപ്രകാരം ഉപ്പുവെള്ളം നദീജലത്തിൽ ചേരുന്നത് തടയുകയും ചെയ്തു. 2005 മുതൽ നദി നീന്തലിനു യോഗ്യമായതായി പ്രഖ്യാപിക്കപ്പെട്ടു.
## ചിത്രശാല

File:Charles River from Nonantum (January 2017).jpg|View of the Charles River, Community Rowing, Inc. and Boston from Nonantum.
File:Charles River Cambridge USA.jpg|The Charles River from the Boston side, facing Weld Boathouse and the main campus of Harvard University in Cambridge.
File:Newton upper falls.jpg|View of Charles River at Newton Upper Falls
File:Echo Bridge.JPG|Charles River under Echo Bridge in Newton
File:Charles River Medfield-Millis.JPG|Charles River at Medfield-Millis town line
File:View of Charles River Basin.agr.JPG|Charles River basin from an office tower in Boston.
File:USA-Charles River Esplanade1.jpg|Charles River Esplanade, 2013
File:USA-Charles River Esplanade6.JPG|Charles River Esplanade, 2013
File:Boston from BU Bridge WADE.jpg|View of the Charles River and Downtown Boston from the Boston University Bridge
File:Weeks Footbridge Cambridge, MA.jpg|John W. Weeks Bridge


## ഇതും കാണുക
* List of crossings of the Charles River
* List of Charles River boathouses
* List of rivers of Massachusetts
* Sudbury Aqueduct Linear District which crosses the river from Needham to Newton on the Echo Bridge

## കുറിപ്പുകൾ

## അവലംബം

## കൂടുതൽ വായനയ്ക്ക്
* *Inventing the Charles River*, by Karl Haglund, MIT Press, 2003, in collaboration with the Charles River Conservancy. .
* *Gaining Ground: A History of Landmaking in Boston*, by Nancy S. Seasholes, MIT Press, 2003. .
* *Omeros*, by Derek Walcott, Faber and Faber (London), 1990.   (Repeated references to the Charles river in descriptions of Boston life.)
* 

## ബാഹ്യ ലിങ്കുകൾ

* The Esplanade Association
* Charles River Watershed Association
** Interactive watershed map 
** Recreation links and maps
* Charles River Conservancy 
* MA Department of Conservation and Recreation - Charles River Reservation
* "Swimmable by 2005" EPA Effort
* Charles River Swimming Club
* Charles River Museum of Industry
* U.S. Geological Survey data on flow in Charles River at various measurement points 
* US Geological Survey Report on The Charles River Restoration
* 

വർഗ്ഗം:അമേരിക്കയിലെ നദികൾ
സന്ദേശവാഹക ആർ.എൻ.ഏ

[thumb|303x303px|
ഒരു [യൂക്കാരിയോട്ടുകൾ|യൂക്കാരിയോട്ടിക് കോശത്തിലെ എം.ആർ.എൻ.എ യുടെ ജീവിതചക്രം. കോശമർമ്മത്തിൽ ട്രാൻസ്ക്രൈബ് ചെയ്യപ്പെടുന്ന ആർ.എൻ.എ കോശദ്രവ്യത്തിലേക്ക് മാറുന്നു. റൈബോസോമിനാൽ ട്രാൻസ്ലേറ്റ് ചെയ്യപ്പെടുകയും ഒടുവിൽ എം.ആർ.എൻ.എ വിഘടിക്കപ്പെടുകയും ചെയ്യുന്നു.]]
ജനിതക വിവരത്തെ ഡി.എൻ.എ യിൽ നിന്ന് റൈബോസോമിലേക്ക് എത്തിക്കുന്ന ആർ.എൻ.എ തന്മാത്രകളുടെ കൂട്ടമാണ് സന്ദേശ വാഹക ആർ.എൻ.എ കൾ. അവിടെ ജനിതക നിർദ്ദേശത്തിനനുസരിച്ചുള്ള മാംസ്യ നിർമ്മാണത്തിന് ആവശ്യമായ അമിനോ അമ്ളങ്ങളുടെ സീക്വൻസ് പ്രകടമാക്കുന്നു.



വർഗ്ഗം:ജനിതകശാസ്ത്രം